மலேசிய மேடை நாடாக உலகில் முத்திரை பதித்த பன்முக கலைஞர் எம்.எஸ் மணியம் காலமானார்

கோலாலபூர், அக் 5 – மலேசிய மேடை நாடக உலகில் இயக்குனராக, நடிகராக, ஒப்பனை கலைஞராக பன்முக திறமைகளைக் கொண்ட மலேசி தமிழர் கலைமன்றத்தின் தலைவர் எம்.எஸ் மணியம் என்ற சுப்ரமணியம் காலமானார். 84 வயதுடைய அவர் மாரடைப்பின் காரணமாக நேற்றிரவு மணி 9.30 அளவில் இறந்தார். இம்மாதம் 14 மற்றும் 15 ஆம் தேதிகளில் வரலாற்று இலக்கிய மேடை நாடாகமான கரிகாற்சோழன் நாடகத்தை சிவிக் மண்டபத்தில் மேடையேற்றுவதற்கான நடவடிக்கைகளில் மும்மூரமாக ஈடுபட்டிருந்த வேளையில் அவரது திடீர் மரணம் மலேசிய கலை உலகத்திற்கு பெரும் இழப்பாகும். எம்.எஸ். மணியம் சிறு வயதில் ரவாங் பத்து ஆராங்கில் இருந்தபோதே மேடை நாடக உலகில் ஆர்வம் கொண்டவராக விளங்கினார். அதன்பின் கோலாலம்பூருக்கு வந்தவுடன் மலேசிய நாடகத்துறை முன்னோடியாக விளங்கிய காலஞ்சென்ற ஆழி.அருள்தாசனுடன் சேர்ந்து மேடை நாடகத்துறையின் வளர்ச்சிக்கு அவர் முக்கிய பங்காற்றினார். மலேசிய தமிழர் கலைமன்றம் ஏற்பாட்டில் நாவலாசிரியர் செங்குட்டுவன் எழுதிய 1941 ஆம் ஆண்டு என்ற மேடை நாடகத்தில் டத்தோஸ்ரீ சாமிவேலுவுடன் இணைந்து எம்.எஸ் மணியம் நடித்த அந்த முதல் நாடாகம் நாடகத்துறையில் அவருக்கு மேலும் ஆர்வத்தை ஏற்படுத்தியது. பிறகு தந்தையின் குரல், கடாராம், திருமுடி, தெய்வத்தின் தீர்ப்பு , வள்ளி திருமணம் போன்ற பல நாடகங்களில் நடித்ததோடு வரலாற்று நாடாகங்களுக்கு இயக்குனராக இருந்து எம்.எஸ் மணியம மேடையேற்றியுள்ளார்.

5 பாகங்களை கொண்ட கல்கியின் பொன்னியின் செல்வன் நாவல் திரைப்படமாக வருவதற்கு முன்னதாகவே 2017ஆம் ஆண்டு தோட்ட மாளிகையில் தேசிய நில நிதி கூட்டுறவு சங்கத்தின் ஒத்துழைப்போடு பொன்னியின் செல்வன் நாடாகத்தை மேடை நாடாகமாக கொண்டு வந்த பெருமை எம்.எஸ் மணியத்திற்கு உண்டு. அந்த நாடகம் மெந்தகாப் ,கூலிம் போன்ற நகரிலும் மேடையேற்றப்பட்டது. மேடை நாடாகங்களுக்கு நல்ல ஒப்பனை கலைஞராகவும் இருந்த எம்.எஸ் மணியம் உள்ளூர் தொலைக்காட்சி நாடகங்களிலும் நடித்துள்ளார். தமிழ் மொழி, இலக்கியம் போன்ற துறைகளில் ஆர்வம் கொண்ட எம்.எஸ் மணிம் தமது வாழக்கையின் கடைசி காலக் கட்டம்வரை நாடாகத்துறையின் வளர்ச்சிக்காக உழைத்தவர், அவருக்கு ஒரு மகளும் 4 மகன்களும் உள்ளனர். இறுதி சடங்கிற்குப் பின் அவரது நல்லுடல் பூச்சோங் இந்து மயானத்தில் தகனம் செய்யப்படும் என அவரது குடும்பத்தினர் தெரிவித்தனர்.

 Tags
MS. Maniam

The Malaysian Tamil Drama


AFF  கிண்ணத்தை  தாய்லாந்து  காற்பந்து அணி தற்காத்துக்  கொண்டது

பேங்காக், ஜன 17 – AFF எனப்படும் ஆசியான் காற்பந்து சம்மேளன கிண்ணத்தை தாய்லாந்து தற்காத்துக் கொண்டது. நேற்றிரவு நடைபெற்ற இரண்டாவது கட்ட இறுதியாட்டத்தில தாய்லாந்து 1- 0 என்ற கோல் கணக்கில் வியட்னாம் அணியை வீழ்தியது. இந்த ஆட்டத்தில் தாய்லாந்து குழுவுக்கான வெற்றி கோலை அதன் கேப்டன் Theeraton Bunmathan  24 – ஆவது நிமிடத்தில் அடித்தார். ஏற்கனவே கடந்த வாரம் Hanoi  – யில் நடைபெற்ற அவ்விரு அணிகளுக்கிடையே நடைபெற்ற முதல் கட்ட ஆட்டம் 2-2 என்ற கோல் கணக்கில் சமநிலையில் முடிந்தது. இரண்டு கட்டங்களாக நடைபெற்ற இறுதியாட்டத்தில் தாய்லாந்து 3-2 என்ற கோல் கணக்கில் வியட்னாம் அணியை வீழ்த்தி AFF கிண்ணத்தை கைப்பற்றியது.

 Tags
3-2

AFF

aggregate

Championship

retain

thailand

Vietnam

win


இரு வாகனங்களை உட்படுத்திய விபத்து ; எண்மர் காயம்

ஜொகூர், கோத்தா திங்கியில், இரு கார்கள் விபத்துக்குள்ளாகி, எட்டு மீட்டர் ஆழமுள்ள பள்ளத்தில் குடைச்சாய்ந்ததில், இரு சிறுவர்கள் உட்பட எண்மர் காயத்திற்கு இலக்காகினர்.

நேற்று மாலை மணி 3.20 வாக்கில் அவ்விபத்து நிகழ்ந்தது.

இரு சிறுவர்கள் உட்பட நால்வர் பயணித்த புரோட்டோன் பெசோனா ரக கார் ஒன்றும், இரு ஆடவர்களும், இரு பெண்களும் பயணித்த ஹோண்டா HRV ரக வாகனம் ஒன்று அவ்விபத்தில் சிக்கின.

காயமடைந்த அனைவரும் சிகிச்சைக்காக கோத்தா திங்கி மருத்துவமனைக்கு கொண்டு செல்லப்பட்டனர்.

அவ்விபத்தில் உயிரிழப்பு எதுவும் பதிவுச் செய்யப்படவில்லை.

விபத்துக்கான காரணம் ஆராயப்பட்டு வருகிறது.

 Tags
2 cars

8 people injured

crashed


போக்குவரத்து போலிஸை இடித்து 1 கி.மீ தூரம் வரை இழுத்துச் சென்ற வாகனமோட்டி !

பஞ்ஞாப், ஏப் 16 – காரை நிறுத்த முயன்ற போக்குவரத்து போலிஸ் அதிகாரியை இடித்தது மட்டுமின்றி அடுத்து ஒரு கிலோ மீட்டர் தூரம் வரை அவரை இழுத்தும் சென்றுள்ளான் காரோட்டி ஒருவன். இச்சம்பவம் இந்தியா பஞ்ஞாப் மாநிலத்தில் நிகழ்ந்துள்ளது.

இச்சம்பவத்தில் அந்த போலிஸ் அதிகாரிக்கு காயங்கள் ஏற்பட்டுள்ளன.

இதனைத் தொடர்ந்து, அந்த காரோட்டி மீது வழக்கு பதிவு செய்யப்பட்டுள்ளதோடு அந்த காரும் பறிமுதல் செய்யப்பட்டிருக்கிறது.

 Tags
1 km

and dragged

hit the

it for

The car

to stop

traffic police

who tried


நெகிரி செம்பிலான் ஆட்சிக்குழு உறுப்பினர் பதவி;  DAP இந்தியர்களுக்கு அங்கீகாரம் வழங்கவில்லையா?

கோலாலம்பூர், பிப் 9 – அருள் குமாரிடமிருந்த நெகிரி செம்பிலானின் மனிதவள, தோட்ட மற்றும் இஸ்லாமியர் அல்லாதார் விவகாரங்களுக்கான ஆட்சிக்குகுழு உறுப்பினர் பதவியை லோபாக் சட்டமன்ற உறுப்பினர் Chew Seh Yong ஏற்கப்போவது DAP கட்சி, இந்தியர்கள் வழங்கிய பேராதரவுக்கு உரிய அங்கீகாரம் வழங்க தவரிவிட்டதா என பலரும் கேள்வி எழுப்பி வருகின்றனர்.

இந்நிலையில் இவ்விவகாரம் குறித்து லோபாக் சட்டமன்ற உறுப்பினர் குணாவிடம் கேட்டபோது, “மக்கள் பார்வ்வையில் இது ஒரு இந்திய சமூகத்துக்கான இழப்பாக இருக்கலாம், ஆனால் DAP பல்லின கட்சி என்ற அடிப்படையில் நாங்கள் எந்த இனத்தைச் சார்ந்தவரானாலும் இந்தியர்களின் நலத்தை பாதுகாப்போம். அதன் அடிப்படையில்தான் கட்சி தலைமைத்துவம் எடுத்திதுக்கின்ற முடிவை நான் ஆதரிக்கிறேன்” என்று வணக்கம் மலேசியாவிடம் கூறினார்.

அதே சமயத்தில் ஜெராம் பாடாங் சட்டமன்ற உறுப்பினரை வணக்கம் மலேசியா தொடர்புக் கொண்டபோது, “இவ்விவகாரம் குறித்து இந்திய சமூகத்தில் ஏமாற்றம் இருப்பதை நான் ஒப்புக் கொள்கிறேன். ஆனால் இது DAP கட்சியின் உள்விவகாரம். கட்சிக்கு வழங்கப்பட்ட 4 ஆட்சிக்குழு உறுப்பினர் கோட்டாவில் அக்கட்சியை சார்ந்த எவருக்கும் அப்பதவி வழங்கப்பட தலைமைத்துவத்துக்கு உரிமை உண்டு. பல்லின கட்சி என்ற அடிப்படையில் முஸ்லிம் அல்லாதார் விவகாரங்களை கவனிக்க ஒரு சீனர் நியமிக்கப்படுவது தவறல்ல என நினைப்பதாக கூறினார்.

 Tags
Arul Kumar

dap


நியூசிலாந்து  புயலில்  மரண எண்ணிக்கை 11 ஆக உயர்வு

ஆக்லாந்து , பிப் 20 – நியூசிலாந்தில் ஏற்பட்ட புயலினால் உயிரிழந்தவர்களின் எண்ணிக்கை 11 ஆக அதிகரித்துள்ள வேளையில் ஆயிரத்திற்கும் மேற்பட்டோர் காணவில்லை என அறிவிக்கப்பட்டுள்ளது. நியூசிலாந்தின் North Island புயல் மற்றும் வெள்ளத்தில் மிகவும் மோசமாக பாதிக்கப்பட்டுள்ளது. இந்த நூற்றாண்டில் Gabrielle

புயல் பெரும் பாதிப்பை ஏற்படுத்தியுள்ளதாக நியூசிலாந்து பிரதமர் Chris Hipkin

வருணித்துள்ளார்.

புயலினால் துண்டிக்கப்பட்ட தொலைதொடர்புகள் இன்னும் முழுமையாக சீரமைக்கப்படவில்லை . பல இடங்களில் தூய்மையான குடிநீர் பற்றாக்குறை ஏற்பட்டுள்ளதோடு முக்கிய சாலைகள் புயலினால் மிகவும் மோசமாக சேதம் அடைந்துள்ளன. இதனால் பாதிக்கப்பட்ட பகுதிகளுக்குள் மீட்பு பணியாளர்கள் உள்ளே செல்ல முடியாத சூழ்நிலை இருந்து வருகின்றன. ஆஸ்திரேலியா , பீஜி போன்ற அண்டை நாடுகள் மீட்பு பணியாளர்களை நியூசிலாந்திற்கு அனுப்பியுள்ளன.

 Tags
death toll rises to 11

New Zealand's cyclone

thousands still missing


கருஞ்சிறுத்தையைப் பிடிப்பதற்கு நாய்க்குட்டியைப் பயன்படுத்துவதா? வனவிலங்குத்துறை விளக்கம்

கோலாலம்பூர், அக் 11 – அண்மையில் நெகிரி செம்பிலான் குவாலா பிளாவில் கருஞ்சிறுத்தையைப் பிடிப்பதற்காக கூண்டில் பொறிவைப்பதற்கு நாய்க் குட்டியைப் பயன்படுத்தியது தொடர்பில் கைவிடப்பட்ட வளர்ப்பு பிராணிகளுக்கான அரச சார்பற்ற இயக்கத்தின் தலைவர் ஆர். கலைவாணன், பெர்ஹிலிதான் எனப்படும் வனவிலங்கு பூங்கா துறையைச் சாடியிருந்தார்.

வன விலங்குகளைப் பிடிப்பதற்கான வேட்டைக்கு ஆட்டிறைச்சி, மாட்டிறைச்சி மற்றும் கோழி, வான்கோழி போன்றவற்றை இதற்கு முன் பயன்டுத்திவந்த வனவிலங்குத்துறை இப்போது மனிதாபிமானமின்றி நாய்க்குட்டியைப் பயன்படுத்தியிருப்பது குறித்து கால்நடைத்துறை விசாரணை நடத்த வேண்டுமென அவர் கோரிக்கை விடுத்திருந்தார்.

இது தொடர்பாக பெர்ஹிலித்தான் தலைமை இயக்குனர் அப்துல் காதிர் அபு ஹாசான் அளித்த விளக்கத்தில் அந்த நடவடிக்கையின்போது SOP எனப்படும் முழுமையான நிர்வாக நடைமுறை பின்பற்றப்பட்டதோடு சம்பந்தப்பட்ட நாய்க்குட்டிக்குக் காயம் எதுவும் ஏற்படவில்லையென்று கூறியுள்ளார். பொதுவாகவே புலி அல்லது கருஞ்சிறுத்தை போன்ற மிருகங்களின் வேட்டைக்கு உயிருடன் உள்ள ஆடு ஒன்றைப் பயன்படுத்துவோம்.

அந்த கருஞ்சிறுத்தைப் பிடிக்க உயிருடன் இருக்கும் ஆடு ஒன்றை தேடினோம். அந்த கிடைக்காத காரணத்தினால் நாய்க்குட்டியைப் பயன்படுத்த வேண்டியிருந்தது. அதுவும் மக்களின் உயிருக்கு மிரட்டலாக விளங்கிவந்த அந்த கருஞ்சிறுத்தை ஏற்கனவே நாய்களைக் கொன்றுள்ளது.

எனவேதான், அது எளிதாக நாய் இருப்பதை மோப்பம் பிடித்து பொறியில் சிக்க வைப்பதற்காக நாய்க்குட்டியைப் பயன்படுத்தினோம். கருஞ்சிறுத்தை பொறியில் சிக்கியவுடன் இன்னொரு பகுதியிலிருந்து நாய்குட்டி வெளியேறுவதற்கு வசதியாக அதன் பொறி அமைந்திருந்தோம்.

அப்படித்தான் அந்த கருஞ்சிறுத்தை பொறியில் சிக்கியவுடன் அந்த பொறியின் மற்றொரு பகுதியின் கதவு இயல்பாகவே திறந்து கொள்ளும் வசதியோடு இருந்தால் அந்த நாய்க்குட்டி அங்கிருந்து வெளியேறி விடடதாகவும் அப்துல் காதிர் தெரிவித்தார்.

 Tags
anak anjing

beri

Guna

Harimau

kumbang

penjelasan

Perhilitan

umpan


தாய்லாந்தின் சாலையை துப்புரவு செய்யும் அழகிய பெண் ஊழியர்

தாய்லாந்து, ஆக 21 – தாய்லாந்தின் சாலையை துப்புரவு செய்யும் அழகிய பெண் ஊழியராக அழைக்கப்படுகிறார் 27 வயதான பத்தோராமன் தோச்சரோன் எனும் பெண் ஒருவர்.

தான் வேலைக்குச் செல்லும்போது, அழகான ஆடைகள் அணிவதையும், முகத்திற்கு ஒப்பனை இடுவதையும் அவர் வழக்கமாக கொண்டுள்ளார்.

அதோடு அந்த ஒப்பனையோடு தான் செய்யும் வேலை நேரத்தின் இடையே டிக்டோக் சமுக வலைத்தளத்தில் பல காணொளிகளை பதிவு செய்து தனது நாளை அழகாக்கிக் கொள்ளும் இவரை 3 லட்சம் பேர் பின் தொடர்கிறார்கள்.

வேலைக்காக அவர் முக ஒப்பனை இடுவது குறித்து பலர் அவரை சாடி வந்தாலும், “ஏன் இந்த வேலையை செய்யும்போது நான் அழகாக இருக்கக்கூடாதா? கடுமையாக உழைக்கும் நான் முக ஒப்பனை செய்துக் கொள்வது தவறா? என் மன திருப்திக்காக நான் செய்துக் கொள்கிறேன்” என பதிலடி கொடுக்கிறார் இரண்டு மகன்களுக்கு தாயான இவர்.

ஒரு முறை தனது காணொளிக்கு வந்த “just a sweeper” அதாவது சாலையை சுத்தம் செய்பவர்தானே என கருத்து பதிவிட்ட நபருக்கு இவர் கொடுத்த பதில் காணொளி மென்மேலும் பலர் இவரை யாரென்று திருப்பி பார்க்க வைத்தது.

“ எனது குறிக்கோல் அழகாக இருப்பது, வாழ்க்கையை அழகாக வைத்துக் கொள்ள வேண்டும். அதற்கான வாய்ப்பு எப்பொழுதெல்லாம் கிடைக்கிறதோ அதனை பயன்படுத்துக் கொள்ளலாமே. என் பெற்றோர்கள் இருவருமே இந்த வேலையை செய்துதான் என்னை வளர்த்தார்கள். அந்த வேலையை நான் செய்வதில் பெருமைக் கொள்கிறேன்” என்று அவர் பேசியிருந்தார். அதனை இதுவரை 3.7 மில்லியன் பேர் பார்த்துள்ளனர்.

துப்புரவு பணிக்காக 12,000 பாத் அதாவது கிட்டதட்ட 1500 ரிங்கிட் எடுக்கும் பத்தோராமன், சமூக வலைத்தளத்தில் மூலம் சுமார் 50,000 பாத் அதாவது 6500 ரிங்கிட் வரை பணம் ஈட்டுகிறார் என்பது குறிப்பிடத்தக்கது.

 Tags
brushes off criticism and defies stereotypes

road sweeper

Thailand’s ‘most beautiful’


பாகிஸ்தான்  முன்னாள் பிரதமர் இம்ரான் கானை   உடனடியாக  விடுவிக்கும்படி  உச்ச நீதிமன்றம்  உத்தரவு பிறப்பித்தது.

இஸ்லாமபாத், மே 12 – முன்னாள் பிரதமர் Imran Khan Al Qadir அறவாரிய பண பரிமாற்ற வழக்கு தொடர்பில் கைது செய்யப்பட்டது சட்டவிரோதமானது என அறிவித்த பாகிஸ்தான் உச்ச நீதிமன்றம் அவரை உடடியாக விடுவிக்கும்படி உத்தரவிட்டது. அதோடு இன்று இஸ்லாமபாத் உயர் நிதிமன்ற முன்னிலையில் அவரை நிறுத்துவதற்கு விருந்தினர் மாளிகையில் வைக்கும்படியும் உச்ச நீதிமன்றம் நேற்று தீர்ப்பளித்தது. செவ்வாய்க்கிழமையன்று இஸ்லாமபாத் உயர்நீதிமன்ற வளாகத்தில் இம்ரான் கானை ராணுவ துணைப் பிரிவு கைது செய்ததைத் தொடர்ந்து பாகிஸ்தானில் நாடு தழுவிய நிலையில் ஏற்பட்ட வன்செயலில் 10 பேர் உயிரிழந்ததோடு 300க்கும மேற்பட்டோர் காயம் அடைந்தனர்

 Tags
arrest illegal

court says

his release

imran

in Hc

orders

pakistan

supreme

tell him

to appear


கட்சியின் செயல் நடவடிக்கைக்கு உறுப்பினர்கள் நிதியளிக்கும்படி ம.இ.கா கேட்டுக்கொள்ளும் – டான்ஸ்ரீ விக்னேஸ்வரன் வலியுறுத்து

ஷா ஆலம், அக் 16 – அடுத்த பொதுத் தேர்தலுக்குத் தயாராகும் வகையில் அதன் அடிமட்ட கட்டமைப்பை வலுப்படுத்துவதற்கான திட்டங்களைத் தொடர்வதற்கும் , அதனை செயல்படுத்தவும் மஇகா அதன் உறுப்பினர்களிடம் நிதி திரட்டும்படி கேட்டுக்கொள்ளப்படும் என அக்கட்சியின் தேசிய தலைவர் டான்ஸ்ரீ S.A விக்னேஸ்வரன் கேட்டுக்கொண்டுள்ளார். குறிப்பாக இந்திய சமூகத்திற்கு உதவ வெளிப்புற நிதியுதவி தேவைப்படுவதாக நேற்று சிலாங்கூர் மஇகாவின் ஆண்டுப் பொதுக் கூட்டத்தைத் தொடக்கி வைத்தபின் பின்னர் செய்தியாளர்களிடம் பேசிய அவர் இதனை தெரிவித்தார்.

மஇகா உறுப்பினர்களிடமிருந்து RM50 முதல் RM100 வரை வசூலிக்குமாறு அனைத்துக் கிளைத் தலைவர்களுக்கும் தெரிவித்துள்தாக விக்னேஸ்வரன் கூறினார். இந்த நிகழ்வில் சிலாங்கூர் மஇகா தலைவர் எம்பி ராஜாவும் கலந்து கொண்டார். தொழில்முனைவோராக உள்ள மஇகா உறுப்பினர்களுக்கு நிதியுதவி அளித்து கட்சியின் போராட்டத்திற்கு ஆதரவளிக்க வேண்டும் என்றும் அவர் வலியுறுத்தினார். இதனிடையே நாட்டின் அரசியல் மற்றும் பொருளாதார நிலைத்தன்மையை உறுதி செய்வதற்காக பிரதமர் டத்தோஸ்ரீ அன்வார் இப்ராஹிம் தலைமையிலான ஒற்றுமை அரசுக்கு மஇகா தொடர்ந்து ஆதரவளிக்கும் என்றும் விக்னேஸ்வரன் தெரிவித்தார்.

 Tags
asks members

campaigns

mic

to finance grassroot


மலாய்க்காரர்களின்  ஒற்றுமைக்காக  முஹிடினுடன் ஒத்துழைக்க தயார் -டாக்டர் மகாதீர்

புத்ரா ஜெயா, ஜூன் 1 – மலாய்க்காரர்களை ஒன்றுபடுத்தும் கோட்பாட்டிற்காக டான்ஸ்ரீ முஹிடின் யாசினுடன் ஒத்துழைப்பதற்கு தயாராய் இருப்பதாக Tun Dr Mahathir Mohamad கூறியுள்ளார். நாங்கள் ஒத்துழைக்க விரும்புகிறோம். அற்கான நோக்கமும் ஒன்றாக இருக்க வேண்டும் என அவர் தெரிவித்தார். மற்ற இனங்கள் எதிர்நோக்காத அளவுக்கு மலாய்க்காரர்கள் மிகப்பெரிய பிரச்னையை எதிர்நோக்கியுள்ளனர். அந்த பிரச்னையை புரிந்துகொண்டவர்களுடன் ஒத்துழைப்பதற்கு நான் தயார் என மகாதீர் கூறினார். அன்வார் இப்ராஹிம் இதே போன்ற நோக்கத்தை கொண்டிருந்தாலும் மலாய்க்காரர்களின் நிலை குறித்து அவர் பொருட்படுத்துவதில்லை என்பதால் அவருடன் நான் ஒத்துழைக்க விரும்பவில்லை.

சமய ரீதியில்கூட அவரது கருத்தை மலாய்க்காரர்கள் ஏற்றுக்கொள்ளவிலை. எனவே அவருடன் தாம் ஒத்துழைக்க முடியாது என மகாதீர் கூறினார். மலாய்க்காரர்கள் பல்வேறு கட்சிகளாக பிரிந்து கிடந்தால் அவர்கள் அதிகாரத்தை இழந்து விடுவார்கள். அதிகாரத்தை இழந்துவிட்டால் மலாய்க்காரர்கள் இழப்பை எதிர்நோக்கும் சூழ்நிலையை சரிசெய்ய முடியாது என முன்னாள் பிரதமருமான மகாதீர் தெரிவித்தார்.

 Tags
For the sake

Muhyiddin Yassin

of Malay unification

Tun Sedia is working

with Tan Sri


அதிக வருமானத்தை  பெறக்கூடிய   தொழிற் கல்விக்கு   முன்னுரிமை   வழங்குவீர்

ஷா அலாம் , ஜூன் 11- தங்கள் பிள்ளைகளின் சிறப்பான எதிர்காலத்தை உறுதி செய்வதற்கு தொழில் கல்விக்கு இந்திய பெற்றோர்கள் முன்னுரிமை வழங்கக் வேண்டும் என பெற்றோர்கள் கேட்டுக்கொள்ளப்பட்டனர். நம் சமூகத்தில் தொழில் துறை வல்லுநர்களை அதிகமாக உள்ளனர். அதே வேளையில் அதிக வருமானத்தை வழங்கக்கூடிய தொழிற் கல்விக்கு முன்னுரிமை வழங்குவதில் இந்திய பெறோர்கள் கூடுதல் கவனம் செலுத்த வேண்டும் என மலேசிய இந்திய பட்டதாரிகள் சங்கத்தின் ஏற்பாட்டில் மிட்லண்ட்ஸ் மாநாட்டு மையத்தில் நேற்று நடைபெற்ற மலேசியா மடாணி- இந்திய அரசியல் தலைமையின் முன்நகர்வு எனும் ஆய்வரங்கில் உரையாற்றிய இந்தியத் தலைவர்கள் இந்த கருத்தினை முன்வைத்தனர்.

புத்தாக்க நடவடிக்கைகள் காரணமாக உலகம் முழுவதும் தொழிநுட்பம் மற்றும் திறன் சார்ந்த துறைகளில் மனித ஆற்றல் தேவை அதிகரித்து வருவதால் பிள்ளைகளின் கல்வி சார்ந்து விஷயத்தில் இந்திய சமூகத்தின் மத்தியிலும் சிந்தை மாற்றம் ஏற்படுவது அவசியம் என்று லியுறுத்தப்பட்டது.மெட்ரிகுலேஷன் கல்விக்கு தேசிய முன்னணி அரசு வழங்கிய அதே 2,400 இடங்களை ஒற்றுமை அரசாங்கமும் வழங்குமா என ஆய்வரங்கில் கலந்து கொண்டவர்கள் எழுப்பிய கேள்விக்கு பதிலளித்தபோது அந்த தலைவர்கள் இதனை தெரிவித்தனர். இந்த ஆய்வரங்கில் ஈப்போ பாராட் நாடாளுமன்ற உறுப்பினர் எம்.குலசேகரன், சுங்கை பூலோ நாடாளுமன்ற உறுப்பினர் டத்தோ ஆர்.ரமணன், கிள்ளான் தொகுதி முன்னாள் நாடாளுமன்ற உறுப்பினரும் ஸ்பான் எனப்படும் தேசிய நீர் சேவை ஆணையத்தின் தலைவருமான சார்ல்ஸ் சந்தியாகோ, செந்தோசா சட்டமன்ற உறுப்பினரும் இந்திய சமூகத்திற்கான மந்திரி பெசாரின் சிறப்பு பிரதிநிதியுமான டாக்டர் குணராஜ் ஜோர்ஜ் ஆகியோர் பங்கேற்று பொது மக்களின் கேள்விக்கு பதிலளித்தனர்.

மின்சாதனங்கள் குழாய், குளிர்சாதனம் போன்ற பழுதுபார்ப்புத் துறைகளில் திறன் பெற்றவர்களின் எண்ணிக்கை குறைவாக உள்ளது. இது தவிர, உயர் தொழில் நுட்பம் சார்ந்த துறைகளாக விளங்கும் டிரோன் சாதனத்தை கையாள்வது மற்றும் இ.வி. எனப்படும் மின்சார வாகன தொழில்நுட்பத்துறைகளில் அதிகமானோர் தேவைப்படுகின்றனர் என்று அவர்கள் குறிப்பிட்டனர்.


பினாங்கு தீவில்   செபெராங் பிறையில்    90விழுக்காடு  நீர் விநியோகம்   கிடைத்து வருகிறது

ஜோர்ஜ் டவுன் , மே 15 – செபெராங் பிறை மற்றும் பினாங்கு தீவுக்கு இன்று காலை 9 மணிவரை 90 விழுக்காடு நீரை பினாங்கு நீர் விநியோகம் பெற்றுள்ளது . அதே வேளையில் Lahar Tiang கில் நீர் மட்டம் இன்று காலை 9மணியளவில் 1.56 மீட்டராக உள்ளது. Sungai Muda விலிருந்து கூடிய பட்சம் தொடர்ந்து சுத்திகரிக்கப்படாத நீரை பெறுவதற்கான முயற்சியில் பினாங்கு நீர் விநியோகம் ஈடுபட்டு வருகிறது. Sungai Dua நீர் கத்திரிப்பு நிலையத்தில் 100 விழுக்காடு அதாவது நாள் ஒன்றுக்கு 1,000 மில்லியன் லிட்டர் உற்பத்தி செய்யப்படுகிறது. கடந்த ஒன்பது மணி நேரத்தில் Sungai Dua நீர் சுத்திகரிப்பு நிலையத்திலிருந்து கூடிய பட்ச நீர் விநியோகம் செபெராங் பிறை மற்றும் பினாங்கு தீவுக்கு பெறப்பட்டுள்ளது.

 Tags
in Seberang perai

Penang island

reaches 90 %

water supply


ஹித்ரோ  விமான  நிலையத்தில் யுரேனியம்    பொட்டலம்  கண்டுபிடிப்பு

London-னில் Heathrow விமான நிலையத்தில் சிறிய அளவிலான uranium  எனப்படும் அணு ஆற்றலுக்கு பயன்படும் கனிமம் கண்டுப்பிடிக்கப்பட்டதைத் தொடர்ந்து அது தொடர்பான விசாரணையை Britain போலீசார் தீவிரப்படுத்தியுள்ளனர்.

வெடிகுண்டு செய்வதற்கு முக்கிய இரசாயனமாக uranium இருப்பதால் விமான நிலையம் வந்தடைந்த பொட்டலத்தில் அது இருந்ததை அலட்சியமாக எடுத்துக் கொள்ள முடியாது என பயங்கரவாத எதிர்ப்பு போலீஸ் பிரிவின் கூறியிருக்கிறது. எந்த நோக்கத்திற்காக uranium லண்டனுக்கு வரவழைக்கப்பட்டது என்பதை அறிய பல கோணங்களில் விசாரணை நடத்தப்பட்டு வருகிறது.

 Tags
Flight

found

Heathrow

Package

station

Uranium


பூட்டிய காருக்குள் இறந்து 3 நாட்கள் ஆகிவிட்ட  ஆடவரின் உடல்

சிரம்பான்,மார்ச் 13 – இறந்து 3 தினங்கள் ஆகிவிட்டதாக நம்பப்படும் ஆடவர் ஒருவரின் உடல் பூட்டிய காருக்குள் கண்டெடுக்கப்பட்டது.

43 வயதான அந்த ஆடவர் சில தினங்களுக்கு முன்பு காணாமல் போனதை தொடர்ந்து ,அவரைத் தேடிச் சென்ற நண்பருக்கு அந்த அதிர்ச்சி காத்திருந்தது.

சிரம்பான் 2, Gardens Homes கார் நிறுத்துமிடப் பகுதியில் , பூட்டிய காருக்குள் சுயநினைவற்ற நிலையில் ஆடவர் ஒருவர் இருப்பதாக, தங்களுக்கு அழைப்பு வந்ததாக, தீயணைப்பு மீட்பு துறையின் நடவடிக்கை பிரிவின் தலைவர் Mohamad Kamal Mohd Kimar தெரிவித்தார்.

சம்பவ இடத்திற்கு விரைந்து காரின் கதவைத் திறந்த தீயணைப்பு வீரர்கள் , அந்த ஆடவர் ஏற்கனவே இறந்து விட்டதை உறுதி செய்ததாக அவர் கூறினார்.

 Tags
for three days

in a car

The body

was locked


பழத்தோட்ட  உரிமையாளர்  கொலை  இருவர் மீது  குற்றச்சாட்டு

போர்ட்டிக்சன், மார்ச் 3 – போர்ட்டிக்சனுக்கு அருகே டிரகன் பழத் தோட்ட உரிமையளாரை கொல செய்ததாக மியன்மார் பிரஜைகள் இருவர் மீது குற்றஞ்சாட்டப்பட்டது. 19 வயதுடைய அந்த இரண்டு நபர்களும் பிப்ரவரி 18ஆம் தேதி இக்குற்றத்தை புரிந்ததாக மாஜிஸ்திரேட் வனிதா முன்னிலையில் இன்று குற்றஞ்சாட்டப்பட்டனர். குற்றஞ்சாட்டப்பட்ட Yan Mai மற்றும் Maung Piaw ஆகியோரிடமிருந்து வாக்குமூலம் எதுவும் பதிவு செய்யய்படவில்லை. அவர்கள் மீதான வழக்கு மறு வாசிப்புக்காக மே 3ஆம் தேதிக்கு ஒத்தி வைக்கப்பட்டது.

 Tags
2 Myanmar national

charged with murder

of farm owner


கம்போடியாவில் சிறை பிடிக்கப்பட்ட ஹேமகவினுக்கு பொது மன்னிப்பு  கிடைக்க விஸ்மா புத்ரா உதவும்

கோலாலம்பூர், மார்ச் 21 – போதைப் பொருள் கடத்தல் குற்றச்சாட்டின் காரணமாக கம்போடியாவில் சிறை பிடிக்கப்பட்டிருக்கும் மலேசியரான ஹெமகவினை பொது மன்னிப்பின் கீழ் விடுவிக்கும் முயற்சிகளை விஸ்மா புத்ரா எடுக்கும்.

அந்த விவகாரம் தொடர்பில் , கம்போடிய அதிகாரத்துவ தரப்புடன் சந்திப்பு நடத்தியிருப்பதாக வெளியுறவு அமைச்சர் சம்ரி அப்துல் காதிர் ( Zambry Abdul Kadir ) தெரிவித்தார்.

ஹெமகவினுக்கு பொது மன்னிப்பு வழங்கப்படும் வரையில் அந்த சந்திப்பு தொடருமெனவும் அவர் மக்களவையில் தெரிவித்தார்.

2016 -இல் 19 வயதான தனது மகன் ஹேமகவின் , போதைப் பொருள் கடத்தல் கும்பலின் சதியால் ஏமாற்றப்பட்டு கைது செய்யப்பட்டு , 25 ஆண்டுகள் சிறை வைக்கப்பட்டதாக தந்தை கார்த்திகேசு கூறியிருந்தார்.

7 ஆண்டுகள் சிறையில் இருந்து விட்ட தனது மகனை விடுவிக்க, அவர் அரசாங்கத்தின் உதவியை நாடியிருந்தார் என்பது குறிப்பிடத்தக்கது.

 Tags
Cambodia

for Malaysian

jailed in

looks into pardon

wisma putra


மலேசிய இந்திய   பட்டதாரிகள்  சங்கத்தின்  ஏற்பாட்டில்   இந்திய  அரசியல்  முன்நகர்வு   கருத்தரங்கம்

கோலாலம்பூர், ஜூன் 8 – மலேசிய இந்திய பட்டதாரிகள் சங்கம் அரசு சார்பற்ற இயக்கங்களின் ஒத்துழைப்போடு இந்திய அரசியல் முன்நகர்வு கருத்தரங்கை ஜூன் 10 ஆம் தேதி சனிக்கிழமை மிட்லண்ட்ஸ் மாநாட்டு மண்டபத்தில் பிற்பகல் 4 மணி முதல் இரவு 8 மணிவரை இக்கருத்தரங்கு நடைபெறும். அரசியல் கட்சிகளிடையே கொள்கை , சிந்தாந்தம் போன்ற விவகராங்களில் மாறுப்பட்ட கருத்துக்கள் இருந்தாலும் இந்திய சமூகத்தை பாதிக்கக்கூடிய விவகாரங்களில் கட்சி சார்பற்ற நிலையில் ஒன்றினைந்து மற்றும் புரிந்துணர்வோடு பணியாற்ற வேண்டும் என்ற நோக்கத்தில் இந்த அரசியல் முன் நகர்வு கருத்தரங்கம் நடத்தப்படுகிறது.

இந்த கருத்தரங்கை போக்குவரத்து அமைச்சர் அந்தோனி லோக் தொடக்கிவைப்பார். பினாங்கு துணை முதல்வர் டாக்டர் பி.ராமசாமி முதன்மை உரையாற்றுவார். கருத்தரங்கை ஒட்டி நடைபெறும் விவாத அமர்வில் ஈப்போ பாராட் நாடாளுமன்ற உறுப்பினர் எம்.குலசேகரன், சுங்கை பூலோ நாடாளுமன்ற உறுப்பினரும் மித்ரா பணிக்குழுவின் தலைவருமான டத்தோ ஆர்.ரமணன், செந்தோசா சட்டமன்ற உறுப்பிர் குணராஜ் ஜோர்ஜ், கிள்ளான் முன்னாள் நாடளுமன்ற உருப்பினரும் தேசிய நீர் ஆனைய தலைவருமான (SPAN) தலைவருமான சார்ல்ஸ் சன்டியாகோ, இளஞ்செழியன் வேணுகோபால் ஆகியோர் பங்குபெறுவர் என இந்த கருத்தரங்கின் ஏற்பாட்டுக் குழுத் தலைவரும் , MAIUG உதவித் தலைவருமான ரவிந்திரன் அர்ஜூன் வணக்கம் மலேசியாவிடம் தெரிவித்தார்.

 Tags
Death Railway Memorial

in the unveiling

Malaysians also participate

of the Siam


இசையமைப்பாளர் எம்.எம் கீரவாணிக்கு பத்மஶ்ரீ விருது

சென்னை, ஜன 26 – உலக அரங்கில் இந்தியர்களை பெருமைப்பட வைத்ததற்காக, RRR படத்தின் இசையமைப்பாளர் MM கீரவாணிக்கு, பத்ம ஶ்ரீ விருது வழங்கி சிறப்பிக்கப்பட்டது.

கீரவாணி இசையமைத்த மிக பிரபல பாடலான நாட்டு நாடு பாடல் ஓஸ்கார் விருதுக்கு முன்மொழியப்பட்ட மறுநாள், இந்திய அரசாங்கம் பத்ம விருது பெறுபவர்களின் பெயர் பட்டியலை வெளியிட்டது.

அந்த அறிவிப்புக்குப் பின்னர், பொது மக்களுக்கு வழங்கப்படும் இந்தியாவின் நான்காவது உயரிய பத்ம ஶ்ரீ விருது தமக்கு கிடைத்திருப்பது குறித்து கீரவாணி மகிழ்ச்சிய வெளிப்படுத்தினார்.

கீரவாணியை அடுத்து, பாடகி வாணி ஜெய்ராமிற்கு பத்ம பூஷன் விருது அறிவிக்கப்பட்டுள்ளது.

 Tags
'Much honoured'-

'RRR' music composer

conferred with Padma Shri

MM Keeravaani


மிருல் டோக்  கொள்ளை கும்பல்  முறியடிப்பு ; இருவர் கைது

குவந்தான், பிப் 2 – குவந்தான் வட்டாரத்தில் வீடு புகுந்து கொள்ளையிடும் குற்றச்செயலில் சம்பந்தப்பட்ட Geng Mirul Dog கும்பலின் உறுப்பினர் என நம்பப்படும் இரு கட்டுமான ஊழியர்கள் கைது செய்யப்பட்டனர். குவாந்தான் Balok கிலுள்ள ஒரு வீட்டில் அந்த இரண்டு ஆடவர்களும் கைது செய்யப்பட்டதாக குவந்தான் மாவட்ட போலீஸ் தலைவர் Wan Mohd Zahari wan Busu தெரிவித்திருக்கிறார். கடந்த ஆண்டு அக்டோபர் மாதத்திலிருந்து பகல் வேளையில் ஆள் இல்லாத வீடுகளில் உடைத்து அந்த இருவரும் கொள்ளையிட்டு வந்துள்ளனர் என விசாரணையில் தெரியவந்திருப்பதாக Wan Mohd கூறினார்.

 Tags
gang broke

into a house

The Mirul Dog


காதலியின் பிள்ளையை துன்புறுத்திய குற்றச்சாட்டை மறுத்து ஆடவன் விசாரணை கோரினான்

தனது காதலியின் ஆறு வயது பிள்ளையை துன்புறுத்தியதாக நம்பப்படும் வேலையில்லா ஆடவனுக்கு எதிராக இன்று, பேராக், ஈப்போ செஷன்ஸ் நீதிமன்றத்தில் இரு குற்றச்சாட்டுகள் சுமத்தப்பட்டன.

எனினும், தமக்கு எதிரான அந்த குற்றச்சாட்டுகளை மறுத்து 25 வயது முஹமட் ஐமான் ரசாலி எனும் அவ்வாடவன் விசாரணை கோரினான்.

கடந்தாண்டு நவம்பர் மாதம் தொடங்கி, அடுக்குமாடி குடியிருப்பு ஒன்றில் அவன் அக்குற்றங்களை புரிந்ததாக தெரிவிக்கப்பட்டது.

ஒவ்வொரு குற்றமும் நிரூபிக்கப்பட்டால், 50 ஆயிரம் ரிங்கிட்டிற்கு மேற்போகாத அபராதம் அல்லது 20 ஆண்டுகள் வரையிலான சிறைத் தண்டனை அல்லது இரண்டுமே விதிக்கப்படலாம்.

தலா மூவாயிரம் ரிங்கிட் உத்தரவாத் தொகையிலும், தனிநபர் உத்தரவாதத்தின் பேரிலும் அவ்வாடவனை விடுவிக்க நீதிமன்றம் இன்று அனுமதி வழங்கியது. இவ்வழக்கு விசாரணை மார்ச் 22-ஆம் தேதி செவிமடுக்கப்படும்.

 Tags
his girlfriend's son

pleaded not guilty to assaulting

The unemployed man


எல்.எஃப்.எஸ்   திரையரங்குகளில்  ஜெயிலர்  திரைப்படம்  26 மணி நேரம் 59 நிமிடங்களுக்கு திரையிடப்பட்டு  மலேசிய சாதனை புத்தகத்தில்  இடம்பெற்றது

கோலாலம்பூர், ஆக 21 – பி. ஜே.State Five Star Trading மற்றும் எல். எஃப் .எஸ் (LFS) திரையரங்குகளில் நடிகர் ரஜினிகாந்த் நடித்த ஜெயிலர் திரைப்படம் ஆகஸ்டு 19 சனிக்கிழமை காலை மணி 11.15 மணி முதல் மறுநாள் ஞாயிற்றுக்கிழமை காலை காலை 11 மணிவரை தொடர்ந்து 26 மணி நேரம் 59 நிமிடங்களுக்கு திரையிடப்பட்டதன் மூலம் மலேசிய சாதனைப் புத்தகத்தில் ஒரு சாதனையாக பதிவானது. மலேசிய திரையரங்கின் வரலாற்றில் முதல் முறையாக ஒரே தமிழப்படம் 26 மணி நேரம் 59 நிமிடங்கள் திரையிடப்பட்டுள்ளது. அந்த நேரத்தில் 600 பேர் ஜெயிலர் படத்தை பார்த்திருப்பதும் மற்றொரு சாதனையாக கருதப்படுகிறது. இந்த வெற்றியை கொண்டாடும் வகையில் Five Star Trading தலைமை நிர்வாகி டாக்டர் சாய் சுதனுடன் FST குழுவினர் அனிச்சல் வெட்டி மகிழ்ந்தனர். ஊடகவியலாளர்கள், மலேசிய சூப்பர் ஸ்டார் ரஜினிகாந்த் ரசிகர் மன்ற உறுப்பினர்களும் அந்த மகிழச்சியில் கலந்துகொண்டனர். மேலும் ரஜினிகாந்த் கதாபாத்திரங்கள் குறித்த 30 வினாடிகளுக்கான போட்டியில் கலந்துகொண்ட ரசிகர்கள் திரைப்பட வவுச்சர்கள் மற்றும் ரொக்கத் தொகையையும் வென்றனர்.

24 மணி நேர திரைப்பட காட்சியியின்போது Popcorn (சோளப் பொரி) உட்கொள்ளும் போட்டியும் நடத்தப்பட்டது. இந்த நிகழ்ச்சியில் கலந்துகொண்ட மலேசிய சாதனை புத்தகத்தின் அதிகாரப்பூர்வ பிரதிநிதியான Ms Lee, Dr Sai Suthan னுக்கு அதிகாரப்பூர்வ சான்றிதழை வழங்கினார். மேலும் டாக்டர் சாய் சுதனுக்கும் அவர் சான்றிதழ் வழங்கினார். ரசிகர்களுக்கு உற்சாகம் அளிக்கும் வகையில் ஜெயிலர் படத்தோடு பாட்ஷா திரைப்படமும் திரையிடப்பட்டதாக டாக்டர் சாய் சுதன் வெளியிட்ட அறிக்கையில் தெரிவித்தார். 24 மணி நேரத்திற்கான திரைப்படக் காட்சியை Five Star Trading நிர்வாக இயக்குனர் Garuna Murthee அதிகாரப்பூர்வமாக தொடக்கிவைத்தார். ரஜினிகாந்த்தின் வெற்றிப் படமான ஜெயிலரை 24 மணி நேரத்திற்கும் மேலாக திரையிட்டு சாதனை படைத்ததன் மூலம் புதியதொரு வரலாற்றை ஏற்படுத்தியது குறித்து நாங்கள் மிகவும் மகிழ்ச்சியடைகிறோம் என அவர் தெரிவித்தார்.

 Tags
24 hours

Movie Marathon


இந்தியர்கள் DAP, PKR தவிர மாற்று கட்சிகளுக்கு ஆதரவளிக்க வாய்ப்பில்லை என நினைக்காதீர் –  ராமசாமி எச்சரிக்கை

கோலாலம்பூர், ஆக 27 – இந்தியர்கள் ஒற்றுமை அரசாங்கத்தை பிரதிநிதிக்கும் பக்காத்தான் ஹராப்பானின் DAP, PKR கட்சிகளுக்கு ஆதரவளிப்பதை தவிர வேறு கட்சிகளுக்கு ஆதவளிக்க வாய்ப்பில்லை என நினைக்க வேண்டாம் என பினாங்கு முன்னாள் துணை முதல்வர் டாக்டர் ராமசாமி எச்சரிக்கை விடுத்துள்ளார்.

இதனை அரசியல் தலைவர்களுக்கும் மக்களுக்கும் நினைவுறுத்துவதே தமது தற்போதைய நிலைப்பாடு என்று நேற்று கோலாலம்பூரில் இந்திய அரசாங்கச் சார்பற்ற அமைப்புகளுடன் நடந்த சந்திப்பின் போது அவர் இவ்வாறு கூறினார்.

நான் அரசியல் கட்சி தொடங்குவதா அல்லது ஓர் இயக்கமாக செயல்படுவதா என்பதை பற்றி முடிவு செய்வதற்கு சில காலம் பிடிக்கும் எனக் கூறிய அவர் இந்தியர்களின் கோரிக்கைகளை நிறைவேற்ற உறுதி கூறும் எந்த கட்சியுடனும் இணைந்து வேலை செய்யத் தயார் என்றார் அவர்.

பாஸ்-பெர்சத்து கட்சிகள் ஆட்சிக்கு வந்துவிட்டால் நமது சமய பின்பற்றுதலுக்கும் ஆலயங்களுக்கும் ஆபத்து நேரலாம் எனும் அச்சம் இந்தியர்களிடம் இருக்கிறது. ஆனால் அது நிரந்தரமாக இருக்கும் என சொல்ல முடியாது.

நாட்டின் அரசியல் நிலவரம் குறித்து இந்திய சமூகத்திடம் விளக்கவும் அவர்களின் வாக்குகள் எவ்வளவு முக்கியத்துவம் வாய்ந்தது என்பதை தெளிவுபடுத்தவும் நாடளாவிய நிலையில் அவர்களோடு சந்திப்பு நடத்தவுள்ளதாக அவர் தெரிவித்தார்.

தற்போதைக்கு மக்களை சந்தித்து நாட்டின் உண்மையான அரசியல் நிலவரத்தை விளக்கவுள்ளேன். நான் இம்முறை தேர்தலில் போட்டியிட வாய்ப்பு வழங்கப்படாதற்கு முக்கிய காரணமே சில கட்சிகள் தாம் நிறுத்தப்பட்டால் மலாய்க்காரர்களின் ஆதரவு தங்களுக்கு கிடைக்காமல் போய்விடும் என தெரிவித்ததால்தான் என்றார் ராமசாமி.

DAP கட்சியும் அதிகாரத்தில் இருந்தால் போதும் எனும் நிலைப்பாட்டோடு செயல்படுவதால் தாம் அக்கட்சியில் இனியும் நீடித்திருப்பது பொருத்தமில்லை எனக் கருதி வெளியேறியதாக ராமசாமி குறிப்பிட்டார்.


திட்டத்திற்கான  குத்தகைக்காக  3 நிறுவன  இயக்குனர்கள்  ரி.ம 15மில்லியன் லஞ்சம் பெற்றனர்.

புத்ரா ஜெயா, பிப் 15 – பகாங்கில் குத்தகை திட்டம் ஒன்றை பெறுவதற்கு உதவியாக

15 மில்லியன் ரிங்கிட் லஞ்சம் பெற்றதன் தொடர்பில் முன்று நிறுவன இயக்குனர்கள் கைது செய்யப்பட்டனர். நேற்று காலை 8.30 மணியளவில் வாக்குமூலம் பதிவு செய்வதற்காக எம்.ஏ.சி.சி தலைமையகத்திற்கு அழைக்கப்பட்ட பின் 40 மற்றும் 50 வயதுடைய அவர்கள் நேற்று காலை மணி 8.30 அளவில் கைது செய்யப்பட்டனர். அந்த திட்டத்தை பெறுவதற்கு நிறுவன இயக்குனரான முதலாவது சந்தேகப் பேர்வழி தீவிரமான முனைப்புக் காட்டினார்.

அந்த நிறுவனத்தின் இயக்குனராக இருந்து வரும் இதர இருவர் லஞ்சத்தை கேட்டதோடு அதனை பெற்றுக்கொண்டனர். முன்னாள் அமைச்சர் ஒருவருக்கு கொடுக்க வேண்டும் என்று தோற்றத்தை ஏற்படுத்தி அவர்கள் அந்த லஞ்ச தொகைய பெற்றுக்கொண்டனர். பிப்ரவரி 17 ஆம் தேதிவரை அந்த மூன்று சந்தேகப் பேர்வழிகளையும் தடுத்து வைப்பதற்கு மாஜிஸ்திரேட்

Irza Sulikha Ronnuddn அனுமதி வழங்கினார். அந்த மூவரும் கைது செய்யப்பட்டதோடு அவர்களுக்கு எதிரான விசாணை தொடங்கியிருப்பதாக மலேசிய ஊழல் தடுப்பு ஆணையமான எ.ஏ.சி.சியின் தலைமை ஆணையர் டான்ஸ்ரீ Azam Baki

உறுதிப்படுத்தினார்.

 Tags
for allegedly accepting

RM15mil in bribes

Three company directors arrested


தெலுக்  பாத்தேக்கில்  படகு கவிழ்ந்தது; இருவர் மீட்கப்பட்டனர்

ஈப்போ, ஆக 28 – லுமுட் தெலுக் பாத்தேக் கடலில் படகு கவிழ்ந்ததைத் தொடர்ந்து மூழ்கும் நிலையில் இருந்த இருவர் உடனடியாக மீட்கப்பட்டனர்.

மூழ்கிய மாற்றுத் திறனாளியான 17 வயது ஆண் சுற்றுப்பயணியையும், 34 வயது பெண்ணையும் அருகேயுள்ள பொதுமக்களால் மீட்கப்பட்டனர்.

இன்று காலை 11.15 மணி அளவில் இரு படகு ஊழியர்களுடன் 9 பேர் அப்படகில் சென்றபோது அது படகு கவிழ்ந்ததாக பேராக் தீயணைப்பு மற்றும் மீட்புக் குழுத் தலைவர் Mohamad Zamri Awang தெரிவித்தார்.

எஞ்சிய எழுவர் நீந்தி கரையேறியதாக கூறப்பட்டது.

சம்பவம் நிகழ்ந்த இடத்தில் மீட்கப்பட்ட மாற்றுத் திறனாளிஆடவரும் , பெண்ணும் முதலுதவிக்குப் பின் மயக்க நிலையிலிருந்து மீண்டுள்ளனர்.

 Tags
after boat capsizes off

from drawning

Teluk Batik

Two saved


பகாங் – ஜோகூரில் இன்றும் அடை மழை  பெய்யும்

கோலாலம்பூர், மார்ச 5 – Pahang மற்றும் Johor ரில் பல பகுதிகளில் இன்றும் அடை மழை பெய்யும் என Met Malaysia எனப்படும் வானிலைத்துறை எச்சரித்துள்ளது. பகாங்கில் Rompin, Pekan, Johor ரில் Segamat மற்றும் Mersing, Batu Pahat. Pontian, Kulai, Kota Tinggi மற்றும் johor Baharu வில் கில் இன்று கடுமையான மழை பெய்யும் என்பதால் தாழவான பகுதிகளில் குடியிருக்கும் மக்கள் வெள்ள அபாயத்தை எதிர்நோக்க வேண்டியிருக்கும் என்பதால் மிகவும் விழிப்புடன இருக்கும்படி வானிலைத்துறை ஆலோசனை தெரிவித்துள்ளது. இதனிடையே 1991 ஆம் ஆண்டுக்குப் பிறகு கடந்த நான்கு நாட்களில் ஜோகூரில் அதிக அளவில் மழை பெய்திருப்பது பதிவாகியுள்ளது. மற்றொரு நிலவரத்தில் ஜோகூரில் Batu Pahat ட்டில் நிவாரண மையத்தில் வெள்ளம் ஏற்பட்டதைத் தொடர்ந்து அங்கிருந்த 300 பேர் வேறு இடத்திற்கு மாற்றப்பட்டனர்.

 Tags
Johor until March 5

Very heavy rain

warning in Pahang


உலகில் பிறந்த முதல் புள்ளி இல்லாத அரிய ஒட்டகச்சிவிங்கி குட்டி ; பெயர் சூட்ட பொதுமக்களின் உதவி நாடப்பட்டுள்ளது

டென்னிசி, ஆகஸ்ட்டு 25 – அமெரிக்காவிலுள்ள, டென்னிசி (Tennessee) வனவிலங்கு பூங்காவில், உடலில் புள்ளிகள் இல்லாத ஒட்டகச்சிவிங்கி குட்டி ஒன்று பிறந்துள்ளது.

உடலில் புள்ளிகள் இன்றி உலகில் பிறந்துள்ள ஒரே ஒட்டகச்சிவிங்கி அதுவாகும்.

ஜூலை 31-ஆம் தேதி, அந்த பாலூட்டி பிறந்ததை, வனவிலங்கு பூங்கா நிர்வாகனத்தினர் உறுதிப்படுத்தியுள்ளனர்.

உலகில் பிறந்துள்ள மிக அரிய ஒட்டகச்சிவிங்கி அதுவென அறிவியலாளர்கள் கருதுகின்றனர்.

தற்சமயம், 1.8 மீட்டர் உயரமுள்ள அந்த ஒட்டகச்சிவிங்கி குட்டி, தனது தாயுடன் நலமாக உள்ளது.

அந்த அரிய குட்டிக்கு பெயர் சூட்ட பொதுமக்களின் உதவி நாடப்பட்டுள்ளது. அதற்காக வனவிலங்கு பூங்கா நிர்வாகம் தனது முகநூலில் நான்கு பெயர்களை பொது மக்கள் வாக்களித்து தேர்வுச் செய்ய பதிவிட்டுள்ளது.

Kipekee – தனித்துவமானது, Firyali – விசித்திரமானது, Shakiri – மிகவும் அழகானது, Jamella – பேரழகி ஆகியவை அந்த நான்கு பெயர்கள் ஆகும்.

 Tags
Anak zirafah

dilahirkan di AS

tanpa tompok


பாகிஸ்தானில்  வெள்ளப் பேரிடர் சுமார் ஒரு லட்சம்  மக்கள் வெளியேற்றம்

இஸ்லாமபாத்தி, ஆக 24 – பாகிஸ்தானில் பஞ்சாப் மாநிலத்தில் பெரிய அளவில் வெள்ளப் பேரிடர் ஏற்பட்டதைத் தொடர்ந்து சுமார் ஒரு லட்சம் மக்கள் வெளியேற்றப்பட்டனர். நூற்றுக்கணக்கான கிராமங்களும் விவசாய நிலங்ளும் வெள்ளத்தில் மூழகியுள்ளன. Sutlej ஆற்றின் கரை உடைந்ததால் பஞ்சாப் மாநிலத்தில் பல பகுதிகள் வெள்ளக் காடாகியுள்ளன. வெள்ளத்தின் காரணமாக பெரும்பாலான மக்கள் தங்களது வீடுகளின் கூரைகளில் ஏறி உயிர் தப்பினர். வெள்ளத்தில் மூழ்கிய கிராமப்புற பகுதிகளுக்கு அனுப்பப்படும் மீட்பு படகுகள் பாதிக்கப்பட்ட மக்களை மீட்கும் நடவடிக்கையில் ஈடுபட்டு வருகின்றன. பலர் முக்கியமான பொருட்களை தலையில் தூக்கிவைத்துக்கொண்டு தங்களது கால்நடைகளுடன் நடந்தே வெளியேறினர்.

 Tags
100000 penduduk terpaksa dipindahkan

Banjir Besar


விமான  விபத்து  நிகழ்ந்த  இடத்தை   பேரரசர்  பார்வையிட்டார்

ஷா அலாம் , ஆக 17 – ஷா அலாம் பண்டார் எல்மினாவில் விமான விபத்துக்குள்ளான பகுதியை மாட்சிமை தங்கிய பேரரசர் சுல்தான் அகமட் ஷா பார்வையிட்டார். அந்த விமான விபத்தில் 10 பேர் உயிரிழந்தனர். சம்பவம் நிகழ்ந்த இடத்திற்கு வந்துச் சேர்ந்த சுல்தான் அப்துல்லாவுக்கு சிலாங்கூர் போலீஸ் தலைவர் உசேய்ன் ஓமார் கான் விளக்கம் அளித்தார். விமானத்தில் உயிரிழந்த பயணிகளின் குடும்ப உறுப்பினர்களையும் சுல்தான் அப்துல்லா சந்தித்து ஆறுதல் கூறினார். அந்த விமானத்தில் இருந்த ஆறு பயணிகள் மற்றும் இரண்டு ஊழியர்களுடன் 8 பேரும், விமானம் விழுந்தபோது சாலையில் மோட்டார் சைக்கிள் ஓட்டிச் சென்ற ஆடவரும், கார் ஓட்டுனரும் மாண்டனர். லங்காவியிலிருந்து சுபாங் விமான நிலையம் சென்று கொண்டிருந்தபோது Beecheraft Mode 390 ( பிரிமியர் 1 ) ரக அந்த விமானம் விபத்துக்குள்ளானது.

 Tags
Agong kunjungi lokasi

nahas pesawat


அரசாங்க மானியம் ; ஊழல் கூறுகள் எதுவும் இல்லை என்கிறார் அசாம் பாக்கி

ஷா ஆலாம், ஜூலை 31 – திரங்கானு மலேசிய இளைஞர் பேரவைக்கு இரண்டு லட்சத்து 50 ஆயிரம் ரிங்கிட்டும், திரங்கானு கெதெங்ஙா இளைஞர் சங்கத்திற்கு ஒரு லட்சம் ரிங்கிட்டும் மானியமாக அறிவித்திருக்கும் அரசாங்கத்தின் செயல் ஊழல் அல்ல.

மத்திய அரசாங்கத்தின் கீழ் செயல்படும் அமைச்சின் மானியமாகவே அது பார்க்கப்படுவதாக, ஊழல் தடுப்பு ஆணையத்தின் உயர் ஆணையர் டான் ஸ்ரீ அசாம் பாக்கி தெரிவித்தார்.

மக்களுக்கு தேவையானதாக கருதப்படும் சலுகைகளை வழங்கும் அதிகாரம் ஆளும் அரசாங்கத்திற்கு உள்ளது.

அதனால் அந்த மானியங்களை அறிவித்ததில் எந்த பிரச்சனையும் இல்லை. அதே சமயம், அதனை கையூட்டாகவும் வகைப்படுத்த முடியாது என அசாம் பாக்கி தெளிவுப்படுத்தினார்.

கடந்த வெள்ளிக்கிழமை, திரங்கானுவில் இளைஞர் செயல்பாடுகளை மேம்படுத்த, கிராம – வட்டார மேம்பாட்டு அமைச்சு கெத்தெங்ஙாவிற்கு கூடுதல் மானியம் வழங்க ஒப்புதல் தெரிவித்தது.

அதனை, கிராம – வட்டார மேம்பாட்டு அமைச்சரும், துணைப் பிரதமருமான டத்தோ ஸ்ரீ அஹ்மட் சாயிட் ஹமிடி அறிவித்திருந்தார் என்பது குறிப்பிடத்தக்கது.

 Tags
azam baki

Pemberian geran inisiatif kerajaan

tiada unsur rasuah'


சிலாங்கூர்  சட்டமன்ற  தேர்தலில்  பி.எஸ்.எம் கட்சி போட்டி

கோலாலம்பூர், ஜூன் 28 – சிலங்கூரில் விரைவில் நடைபெறும் சட்டமன்ற தேர்தலில் PSM எனப்படும் மலேசிய சோசலீச கட்சி போட்டியிடும். தாங்கள் போட்டியிடும் தொகுதி குறித்து பி.எஸ் எம் விரைவில் அறிவிக்கும் என

பி.எஸ் .எம் கட்சியின் இளைஞர் பிரிவின் தலைவர் Arveent Kathirtchelvan தெரிவித்தார். 14ஆவது பொதுத் தேர்தலில் சிலாங்கூரில் Kota Damansara, Semenyih, Port Klang மற்றும் Kota kamuning ஆகிய நான்கு சட்டமன்ற தொகுதிகளில் பி.எஸ்.எம் கட்சி போட்டியிட்ட போதிலும் அத்தொகுதிகளில் ம் அதன் வேட்பாளர்கள் தோல்வி கண்டதோடு வைப்பு தொகையையும் இழந்தனர்.

 Tags
In Selangor

PSM

to contest


சாலையில் கிடந்த ‘டயரை’ தவிர்க்க முயன்ற லோரி விபத்து; ஓட்டுனர் பலி

ஜொகூர், குளுவாங்கிற்கு அருகே, வடக்கு தெற்கு நெடுஞ்சாலையில், லோரி ஒன்று கட்டுப்பாட்டை இழந்து குடைச்சாய்ந்ததில், அதன் ஓட்டுனர் சம்பவ இடத்திலேயே உயிரிழந்தார்.

சாலையில் கிடந்த டயரை தவிர்க்க முற்பட்ட போது அவ்விபத்து நிகழ்ந்ததாக கூறப்படுகிறது.

அவ்விபத்தில், 35 வயதான அந்த ஓட்டுனர் வெளியே தூக்கியெறியப்பட்டதில், தலை மற்றும் உடலில் ஏற்பட்ட பலத்த காயம் காரணமாக உயிரிழந்ததாக, குளுவாங் மாவட்ட போலீஸ் தலைவர் அசிஸ்டன் கமிஸ்னர் பஹாரின் முஹமட் நோ தெரிவித்தார்.

இதனிடையே, சாலையில் திடீரென குடைச்சாய்ந்த அந்த லோரியை தவிர்க்க முடியாமல் அதனை மோதித் தள்ளிய, 68 வயது டிரைலர் ஓட்டுனரும், 27 வயது ஹோண்டா சிவிக் ரக கார் ஓட்டுனரும் காயம் எதுவுமின்றி அதிஷ்டவசமாக உயிர்தப்பினர்.

 Tags
as a result

driver died

of trying

on the road

the tires

The truck

to avoid


போலிஸ்  பரிசோதனையை   தவிர்க்க     கடலில் குதித்த  இளைஞன்  மூழ்கினான்

கோத்தா கினபாலு , பிப் 12 – போலீஸ் பரிசோதனையிலிருந்து தவிப்பதற்காக தவிர்ப்பதற்காக கடலில் குதித்து பிலின்பிஸ் இளைஞன் ஒருவன் மூழ்கி மாண்டான். சண்டகான் Kampung Pukat pasir Puteh வில் இந்த சம்பவம் நிகழ்ந்ததை போலீசார் உறுதிப்படுத்தினர். அந்த இளைஞனின் உடல் கடலில் மிதந்து கொண்டிருந்ததைத் தொடர்ந்து அதனை தீயணைப்பு வீரர்கள் மீட்டனர்.

 Tags
Drowned

Jumping into the sea

the teenager was found

to avoid the police


கார் பட்டறையில் தீ ; இரு கார்கள், ஐந்து மோட்டார் சைக்கிள்கள் அழிந்தன

பெட்டாலிங் ஜெயா, செப்டம்பர் 15 – கோத்தா டமான்சாராவில், PPR மக்கள் வீடமைப்பு பகுதி ஒன்றில் செயல்பட்டு வந்த, வாகனம் பழுது பார்க்கும் பட்டறையில் ஏற்பட்ட தீயில், இரு கார்களும், ஐந்து மோட்டார் சைக்கிள்களும் அழிந்தன.

அந்த தீ விபத்து குறித்து, அதிகாலை மணி 4.44 வாக்கில், அவசர அழைப்பு கிடைத்ததாக, சிலாங்கூர் தீயணைப்பு மீட்புப் படை இயக்குனர் வான் மாட் ரசாலி வான் இஸ்மாயில் தெரிவித்தார்.

பட்டறை 80 விழுக்காடு வரையில் சேதமடைந்த வேளை ; உயிருடற் சேதம் எதுவும் ஏற்படவில்லை.

அதிகாலை மணி 5.08 வாக்கில் தீ முழுமையாக கட்டுப்படுத்தப்பட்டது. தீக்கான காரணம் இன்னும் தெரியவில்லை.

 Tags
Dua kereta

lima motosikal

musnah dalam kebakaran bengkel


முதியவர் கண் எதிரே மோட்டார் சைக்கிள் களவாடப்பட்ட காணொளி வைரல்; ஆடவன் கைது

கோலாலம்பூர், அக்டோபர் 5 – பந்திங், ஜாலான் சுல்தான் அப்துல் சமாட் சாலையில், கண் எதிரே தமது மோட்டார் சைக்கிள் களவாடப்படுவதை கண்டு முதியவர் ஒருவர் திகைத்து நிற்கும் காணொளி ஒன்று வைரலாகியுள்ளது.

சம்பவ இடத்தில் பொருத்தப்பட்டிருந்த CCTV இரகசிய கண்காணிப்பு காமிராவிலிருந்து எடுக்கப்பட்ட அந்த காணொளியை, @nanmanjoi8715 எனும் நபர் தனது X சமூக ஊடகத்தில் பதிவிட்டுள்ளார்.

கடந்த திங்கட்கிழமை, காலை மணி 9.29 வாக்கில், சந்தேக நபர் பாதிக்கப்பட்டவரை அணுகி மோட்டார் சைக்கிளை பயன்படுத்த தருமாறு கேட்கும் காட்சிகள் அந்த காணொளியில் இடம் பெற்றுள்ளன.

நேற்று பிற்பகல் மணி இரண்டு வரையில், அந்த காணொளியை 66 ஆயிரம் பேர் பார்வையிட்டுள்ளனர்.

முதியவர் தான் அணிந்திருந்த ஹெல்மெட் தலைகவசத்தை கழற்றிய அடுத்த நொடி அதனை வாங்கிக் கொண்டு சந்தேக நபர், அவரது ஹோண்டா வேவ் அல்பா ரக மோட்டார் சைக்கிளில் தப்பிச் செல்கிறான்.

அம்முதியவர் தனது மோட்டார் சைக்கிள் திருடுபோவதை உணராமல் மாந்திரீக சக்தியால் ஆட்கொள்ளப்பட்டவரை போல அப்படியே நிற்கிறார்.

எனினும், பின்னர் அந்த 65 வயது நபர் செய்த போலீஸ் புகாரை தொடர்ந்து, மோட்டார் சைக்கிளை திருடிச் சென்ற அந்த ஆடவன் வட கிள்ளானில் கைதுச் செய்யப்பட்ட வேளை ; அவன் திருடிச் சென்ற மோட்டார் சைக்கிளும் பறிமுதல் செய்யப்பட்டது.

சம்பந்தப்பட்ட ஆடவன் தற்சமயம் விசாரணைக்காக நான்கு நாட்கள் நினைத்ததை வைக்கப்பட்டுள்ளான்.

 Tags
dilarikan di depan mata

Motosikal warga emas


சொஸ்மா  கைதிகளின்   குடும்ப  உறுப்பினர்களில்  50 க்கும் மேற்பட்டோர் உண்ணா விரதம்

சுங்கை பூலோ, ஆக 1 – சொஸ்மா சட்டத்தின் கீழ் தடுத்து வைக்கப்பட்டவர்களின் குடும்ப உறுப்பினர்கள் மற்றும் அவர்களது உறவினர்கள் என சிறார்கள் உட்பட 50 க்கும் மேற்பட்டோர் இன்று காலை ஆறு மணி முதல் உண்ணா விரதம் இருப்பதற்காக சுங்கைபூலோ சிறைக்கு வெளியே கூடினர். இசா சட்டத்தின் கீழ் தற்போது 69 பேர் தடுத்துவைக்கப்பட்டுள்ளனர். அவர்களில் 34 பேர் சுங்கை பூலோ சிறையிலும் 35 பேர் அலோஸ்டார் சிறையிலும் இருந்து வருகின்றனர். தடுத்துவைக்கப்பட்டுள்ளவர்களை விடுதலை செய்யும்படி அவர்களது குடும்ப உறுப்பினர்கள் கடந்த ஞாயிற்றுக்கிழமை உண்ணா விரதத்தை தொடங்கினர்.

சொஸ்மாவில் தடுத்து வைக்கப்பட்டவர்களில் பலர் தங்களது குடும்பத்திற்கு முக்கிய வருமானம் ஈட்டித் தருபவர்களாக இருப்பதால் அவர்களை மூன்று ஆண்டுகளுக்கும் மேலாக தடுத்துவைக்கப்பட்டிருப்பதால் பெரும் சிரமத்தில் இருப்பதாக அவர்களது குடும்ப உறுப்பினர்கள் தெரிவித்தனர். சிறையில் தடுத்து வைக்கப்பட்ட சொஸ்மா கைதிகளில் சிலரும் கடந்த மூன்று நாட்களாக உண்ணா விரதம் இருப்பதாக கூறப்பட்டது . சொஸ்மாவில் தடுத்து வைக்கப்பட்டவர்களை உடனடியாக விடுதலை செய்ய வேண்டும். விசாரணையின்றி அவர்களை சிறையில் தடுத்து வைப்பது நியாயமாக இல்லையென குடும்ப உறுப்பினர்கள் தெரிவித்தனர். இன்னும் சிலர் சொஸ்மா சட்டத்தை அகற்ற வேண்டும் என கோரிக்கை விடுத்தனர். இதனிடையே சொஸ்மாவில் தடுத்து வைக்கப்பட்டவர்களின் குடும்ப உறுப்பினர்கள் சிலர் உண்ணாவிரதமம் இருப்பதை அரசாங்கம் அறிந்துள்ளதாகவும் சட்ட சீரமைப்பு நடவடிக்கை மேற்கொள்ளப்பட்டு வருவதால் உண்ணாவிரதத்தை கைவிடும்படி சட்டம் மற்றும் அமைப்புகளுக்கான சீரமைப்பு துணையமைச்சர் ராம் கர்ப்பால் சிங் கேட்டுக் கொண்டார்.

 Tags
detainees go on hunger

Families of Sosma

strike


பெண் வாகனமோட்டியிடம் ‘அடாவடியாக’ நடந்து கொண்ட ஆடவனுக்கு ஏழு நாள் சிறை

பெண் வாகனமோட்டி ஒருவரை மிரட்டி, காயப்படுத்திய, தொழிற்சாலை மேலாளராக பணிப்புரியும் ஆடவன் ஒருவனுக்கு, பேராக், தாப்பா மாஜிஸ்திரேட் நீதிமன்றம் ஏழு நாள் சிறைத் தண்டனை விதித்து தீர்ப்பளித்தது.

தமக்கு எதிரான இரு குற்றச்சாட்டுகளை, 29 வயது முஹமட் சாயிம் பாயிஸ் தர்மீசி ஒப்புக் கொண்டதை அடுத்து மாதிஸ்திரேட் அந்த தண்டனையை விதித்தார்.

ஒவ்வொரு குற்றச்சாட்டுக்கும் தனித்தனியாக தண்டனை விதிக்கப்பட்ட வேளை ; குற்றம் நிரூபிக்கப்பட்ட நாளிலிருந்து அந்த தண்டனையை அவ்வாடவன் ஒருசேர அனுபவிக்க வேண்டுமென உத்தரவு பிறபிக்கப்பட்டது.

இம்மாதம் ஐந்தாம் தேதி, மாலை மணி 5.33 வாக்கில், ஜாலான் தாப்பா – கேமரன் மலை சாலையிலுள்ள, லாதா இஸ்கண்டார் நீர்வீச்சிக்கு அருகில், 25 வயது அமீரா அத்திகா ஷாரிசான் எனும் பெண்ணை, “முகத்தில் அடித்து விடுவேன்” என மிரட்டியதோடு, காயப்படுத்தியதாகவும், அவ்வாடவனுக்கு எதிராக இரு குற்றச்சாட்டுகள் சுமத்தப்பட்டது குறிப்பிடத்தக்கது.

தமது காரை முந்திச் செல்ல முற்பட்ட பெண்ணிடம் அவ்வாடவன் முரட்டுத்தனமாக நடந்து கொண்டதாக கூறப்படுகிறது.

அச்சம்பவம் தொடர்பான காணொளி வைரலான வேளை ; சம்பந்தப்பட்ட பெண் செய்த புகாரின் அடிப்படையில் அவ்வாடவன் கைதுச் செய்யப்பட்டான்.

 Tags
Abang Sado

for seven days

in the red shirt

was imprisoned


வறுமை, பாலியல்  குற்றச் செயல்களை  களைவதில்  பாஸ் –சின் அக்கறை இருக்க வேண்டும் ; சார்ல்ஸ் சந்தியாகோ

கோலாலம்பூர், மார்ச் 15 – இந்நாட்டில் LGBT சமூகத்தினரை குறி வைத்திருக்கும் பாஸ் கட்சி , தனது வசமுள்ள மாநிலங்களான கிளந்தான், திரெங்கானுவில் நிலவும் பிரச்சனைகளில் முதலில் கவனம் செலுத்தும்படி, கிள்ளான் முன்னாள் நாடாளுமன்ற உறுப்பினர் சார்ல்ஸ் சந்தியாகோ கேட்டுக் கொண்டிருக்கிறார்.

அண்மையில் கிளந்தானில் சிறார்களை உட்படுத்திய பாலியல் குற்றச் செயல்கள் அதிகரித்திருப்பதாக, தலைமை நீதிபதி தெங்கு மைமூன் துவான் மாட் ( Tengku Maimun Tuan Mat ) தனது கவலையை வெளிப்படுத்தி இருந்தார் .

அதே வேளை, திரெங்கானுவில், 100 விழுக்காடு பூர்வீகக் குடியினர் நாட்டின் வறுமைக் கோட்டுக்கு கீழ் மிக வறிய நிலையில் இருப்பதாக செய்தியில் குறிப்பிடப்பட்டுள்ளது.

கிளந்தான் அதற்கடுத்த நிலையில் இருக்கும் வேளை, இந்தப் பிரச்னைகளுக்கு எவ்வாறு தீர்வு காண்பது என்பதில் பாஸ்-சின் கவனம் இருக்க வேண்டுமென சார்ல்ஸ் சந்தியாகோ கூறினார்.

 Tags
and sexual crime

Former Klang MP

PAS should fight

poverty


வலென்சியாவிற்கு அபராதம் ; ஐந்து ஆட்டங்களுக்கு அரங்கின் ஒரு பகுதியை மூட உத்தரவு

ரியல் மாட்ரிட் (Real Madrid) அணி ஆட்டக்காரர் வினிசியல் ஜூனியரிடம் (Vinicius Jr) இனத்துவேசமாக நடந்து கொண்டதை அடுத்து, வலென்சியா (Valencia) அணிக்கு அபராதமும், ஐந்து ஆட்டங்களின் போது, அரங்கின் ஒரு பகுதியை மூட உத்தரவும் பிறப்பிக்கப்பட்டது.

கடந்த ஞாயிற்றுக்கிழமை நடைபெற்ற ஆட்டத்தின் போது, பிரேசில் நாட்டவரான வினிசியசுக்கு எதிராக மேற்கொள்ளப்பட இனத்துவேச தாக்குதல் தொடர்பில், ஸ்பெயின் போலீசார் இதுவரை மூவரை கைதுச் செய்துள்ளனர்.

வலென்சியாவிற்கு 45 ஆயிரம் யூரோ அபராதம் விதிக்கப்பட்டுள்ளதோடு, மெஸ்டல்லா (Mestalla) அரங்கின் ஒரு பகுதி மூடப்படும் என தெரிவிக்கப்பட்டுள்ளது.

எனினும், அந்த முடிவை எதிர்த்து வலென்சியா, பத்து வேலை நாட்களுக்குள் மேல்முறையீடு செய்யலாம்.

இதனிடையே, 1-0 என்ற கோல் எண்ணிக்கையில் முடிவுற்ற அந்த ஆட்டத்தின் 97-வது நிமிடத்தில், நடுவரின் தவறான மதிப்பீட்டால், திடலை விட்டு வெளியேற்றப்பட்ட 22 வயது வினிசியஸ் இடைநீக்கம் செய்யப்படமாட்டார் என ஸ்பெயின் காற்பந்து கூட்டமைப்பு கூறியுள்ளது.

 Tags
and given

closure

fined

for five

Matches

partial

Stadium

Valencia

Vinicius Jr


வியட்நாமில் சுட்டெரிக்கும் வெயில் ; மின்சாரத்தை சேமிக்க ஹனோய் சாலை விளக்குகளின் பயன்பாடு குறைப்பு

அதிகரித்து வரும் வெப்ப நிலைக்கு மத்தியில், நாட்டின் மின் அமைப்பு சீராக இயங்குவதை உறுதிச் செய்ய, வியட்நாம் தலைநகர் ஹனோயில், தெரு விளக்குகள் பயன்பாடு குறைக்கப்பட்டுள்ளது.

அதீத வெப்பத்தால், தென்கிழக்காசியாவின் சில பகுதிகளில் குளிர்சாதனத்திற்கான தேவை அதிகரித்துள்ளது. அதனால் மின்சாரத்திற்கான தேவையும் உயர்ந்துள்ளதால், அந்நடவடிக்கை எடுக்கப்பட்டுள்ளது.

அதோடு, இம்மாதம் அதீத வெப்பம் தாக்கக்கூடுமென அந்நாட்டு வானிலை ஆய்வுத் துறை எச்சரிக்கை விடுத்துள்ளதாலும், அந்த முன்னெச்சரிக்கை நடவடிக்கை மேற்கொள்ளப்படுகிறது.

குறிப்பாக, இரவு 11 மணிக்கு மேல், சுற்றுலாவுக்கு பிரபலமான ஹனோய் நகரிலுள்ள, மூன்றில் இரண்டு பகுதி தெரு விளக்குகள் அணைக்கப்படுகின்றன. அதனால், பூங்காக்களும், பொது இடங்களும் இருளில் மூழ்கிக் கிடக்கின்றன.

இதனிடையே, வியட்நாமின் வட மற்றும் மத்திய பகுதிகளில் வரலாறு காணாத அதீத வெப்ப நிலை பதிவுச் செய்யப்பட்டுள்ளது.

சில இடங்களில் தட்ப வெப்ப நிலை 44.1 பாகை செல்சியல் வரை பதிவாகி வருகிறது.

 Tags
amid soaring

Hanoi turns

off street lights

temperatures

to save electricity

Vietnam heatwave


பிரதமர்  அன்வாரின்  வீட்டை  வெடிவைத்து  தகர்க்கப்  போவதாக  மிரட்டிய  ஆடவன் கைது

கோலாலம்பூர், ஆக 29 – பிரதமர் டத்தோஸ்ரீ அன்வாரின் வீட்டை வெடிவைத்து தகர்க்கப்போவதாக சமூக வலைத்தளத்தில் மிரட்டல் விடுத்திருந்த ஆடவன் கெடா , பீடோங்கில், Taman Desa Budiman னில் கைது செய்யப்பட்டான். இ.பி.எப் பண விவகாரத்தில் அன்வார் கொடுமை புரிந்துவிட்டதால் அவரது வீட்டை தகர்க்கப்போவதாக அந்த ஆடவன் மிரட்டல் விடுத்திருந்ததாக கூறப்பட்டது.

கோலா மூடா போலீஸ் தலைமையகத்தை சேர்ந்த போலீஸ் குழுவொன்று நேற்று முன்தினம் பிற்பகல் 2.30 மணியளவில் 41 வயதுடைய உடம்பு பிடிப்பாளரான அந்த ஆடவனை கைது செய்தது. Joejebat Tajudin என்ற முகநூல் கணக்கில் பதிவேற்றம் செய்யப்பட்ட மிரட்டல் தொடர்பாக புகார் பெறப்பட்டதைத் தொடர்ந்து அந்த சந்தேகப் பேர்வழி கைது செய்யப்பட்டதாக புக்கிட் அமான் போலீஸ் தலைமையகத்தின் குற்றவியல் விசாரணைப் பிரிவின் இயக்குனர் Mohd Shuhaily தெரிவித்திருக்கிறார்.

சம்பந்தப்பட்ட அந்த ஆடவன் அடையாளம் காணப்பட்டு கைது செய்யப்பட்டதாக அவர் கூறினார். அந்த நபர் ஏற்கனவே போதைப் பொருள் தொடர்பான மூன்று குற்றங்களில் சம்பந்தப்பட்டவன் என புக்கிட் அமானில் நடைபெற்ற செய்தியாளர் கூட்டத்தில் Mohd Shuhaily தெரிவித்தார். விசாரணைக்கு உதவும் பொருட்டு அந்த சந்தேகப் பேர்வழி தற்போது தடுத்து வைக்கப்பட்டுள்ளான்.

 Tags
Anwar meletup dicekup

Mahu rumah


பக்காத்தான்  ஹராப்பான் –  தேசிய முன்னணி தொகுதி பங்கீடு  ஹஜ்ஜூப்  பெருநாளுக்கு  பின்  முடிவு  காணப்படும்

கிள்ளான், ஜூன் 26 – சிலாங்கூரில் பக்காத்தான் ஹராப்பான் மற்றும் பெரிக்காத்தான் நேசனலுக்கிடையே தொகுதி பங்கீடுகளில் இணக்கம் காண்பதில் இன்னும் இரண்டொரு தொதிகள் மட்டுமே எஞ்சியுள்ளன. ஹஜ்ஜூப் பெருநாளுக்குப் பிறகு தொகுதி பங்கீடு விவகாரத்திற்கு முழுமையாக தீர்வு காணப்பட்டு விடும் என சிலாங்கூர் மந்திரிபுசார் டத்தோஸ்ரீ அமிருடின் ஷாரி ( Amirudin Shari ) தெரிவித்தார். வெற்றிபெறக்கூடிய வாய்ப்பைக் கொண்ட வேட்பாளர்கள் என்ற அடிப்படையில்தான் வேட்பாளர்கள் தேர்வு இருப்பதாக அவர் கூறினார். 15ஆண்டு காலமாக சிலாங்கூரில் சிறந்த நல்லாட்சியை வழங்கியிருக்கிறோம் .

அந்த அடிப்படையில் பக்காத்தான் ஹரப்பான் கூட்டணிக்கு மக்கள் ஆதரவு தொடர்ந்து கிடைக்கும் என அமிருடின் நம்பிக்கை தெரிவித்தார். இப்போது தேசிய முன்னணியிலும் எங்களுக்கு நண்பர்கள் இருப்பதால் நிர்வாகத்தில் மேலும் அனுபவசாலிகளை கொண்டிருக்கும் வாய்ப்பு இருப்பதையும் அவர் சுட்டிககக்காட்டினர். நிலைத்தன்மை மற்றும் பொருளாதார சுபிட்சத்தை பக்காத்தான் ஹராப்பான் – தேசிய முன்னணி கூட்டணி உறுதிப்படுத்த முடியும் என அமிருடின் ஷாரி விவரித்தார்.

 Tags
Barisan

between pakatan

conclude after Aidiladha

Says Amirudin

seat allocation


பெண் வாகன ஓட்டுனர் மரணம்  ஆலய அர்ச்சகர் தேவேந்திரனுக்கு  10,000 ரிங்கிட் அபராதம்

கோலாலம்பூர், ஜூலை 7 – ஏழு ஆண்டுகளுக்கு முன் கவனக்குறைவாக வாகனம் ஓட்டி வயதான பெண் ஓட்டுனருக்கு மரணம் ஏற்படுத்தியதாக கொண்டு வரப்பட்ட குற்றச்சாட்டை தொடர்ந்து ஆலய அர்ச்சகர் தேவேந்திரன்

( Thevaindran ) என்பவர் குற்றவாளி என தீர்ப்பளிக்கப்பட்டதை தொடர்ந்து கோலாலம்பூர் உயர்நீதிமன்றம் 10,000 ரிங்கிட் அபராதம் விதித்தது. 53 வயதுடைய தேவேந்திரன் தாம் ஓட்டிச் சென்ற Pick -up டிரக் வாகனம் விபத்துக்குள்ளானதற்கு பழுதடைந்த அவரது வாகனத்தின் ஸ்டேரிங் செயல் இழந்தது என்பது கண்டறியப்பட்டதால் அவருக்கு எதிரான கொண்டுவரப்பட்ட திருத்தப்பட்ட குற்றச்சாட்டில் குற்றம் புரிந்துள்ளார் என நீதிமன்றம் கண்டறிந்தது. விபத்தில் அப்பெண் மரணம் ஏற்பட்டதற்கு அவர் காரணமாக இருந்தது என ஆதாரம் நிருபிக்கப்பட்டதை தொடர்ந்து தேவேந்திரனுக்கு இந்த அபராதம் விதிப்பதாக நீதிபதி கே. முனியாண்டி தீர்ப்பளித்தார். இந்த வழக்கில் சாட்சியம் அளித்து அரசு தரப்பு சாட்சியும் தேவேந்திரன் வேகமாக வாகனத்தை ஓட்டவில்லை என சாட்சியம் அளித்தருந்தார். கவனக்குறைவாக அல்லது ஆபத்தாக வாகனம் ஓட்டியதால் Chong Chee Hooi மரணம் அடைந்ததாக அரசு தரப்பு குற்றச்சாட்டு கொண்டு வந்தபோதிலும் அதனை நிருபிக்க தவறிவிட்டதால் அவருக்கு எதிராக திருத்தப்பட்ட குற்றச்சாட்டில் அவர் குற்றவாளி என நீதிமன்றம் கண்டறிந்தது. 2016 ஆம்ஆண்டு மார்ச் 22 ஆம்தேதி பிற்பகல் 2.30 மணியளவில் ஜாலான் பங்சாரில் இக்குற்றத்தை புரிந்ததாக தேவேந்திரன் குற்றஞ்சாட்டப்பட்டார். கடந்த ஆண்டு மஜிஸ்திரேட் நீதிமன்றம் தேவேந்திரன் குற்றவாளி என தீர்ப்பளித்ததைத் தொடர்ந்து அவருக்கு நான்கு ஆண்டு சிறை மற்றும் 14,000 ரிங்கிட் அபராதம் விதித்தது. இதனைத் தொடர்ந்து உயர்நீதிமன்றத்தில் மேல் முறையீடு செய்திருந்தார்.

 Tags
fined RM 10.000

for causing death

of woman driver

Temple priest


5 வாகனங்கள் சம்பந்தப்பட்ட விபத்தில் இரு மோட்டார் சைக்கிளோட்டிகள் மரணம்

குவந்தான், அக் 8 – கிழக்குக்கரை நெடுஞ்சாலையின் 199.3 ஆவது கிலோமீட்டரில் இரு மோட்டார் சைக்கிள்களும் மூன்று வாகனங்களும் சம்பந்தப்பட்ட விபத்தில் இரண்டு மோட்டார் சைக்கிளோட்டிகள் மாண்டனர். நேற்று மாலை மணி 6.15 அளவில் நிகழ்ந்த அந்த விபத்தில் தியோமான் தீவுனைச் சேர்ந்த 27 வயதுடைய கமாருல் ஹுஸ்னைன் கஹாருடீன் மற்றும் ஃபெல்டா சினி திமூர் 2 சேர்ந்த 26 வயதுடைய முகமட் ஆகியோர் நிகழ்விடத்திலேயே மாண்டனர் என குவந்தான் மாவட்ட தலைவர் துணை கமிஷனர் முகமட் ஜஹாரி வான் புசு கூறினார்.

இந்த விபத்தில் ராணுவ வாகனத்தின் ஓட்டுனர் மற்றும் இரண்டு ‘Perodua Axia’ காரின் ஓட்டுனர்கள் காயம் அடையவில்லை . கோலாலம்பூரிலிருந்து குவந்தானை நோக்கிச் சென்ற வேளையில் நிகழ்ந்த விபத்தில் அந்த இரு மோட்டாசைக்கிள்களும் ஒன்றோடு ஒன்று மோதிக் கொண்டு கீழே விழுந்தபோது அந்த வழியில் சென்று கொண்டிருந்த ராணுவ வாகனம் கீழே விழுந்த மோட்டார் சைக்கிளில் மோதியது.

 Tags
di LPT1

Dua penunggang maut

nahas lima kenderaan


போலீஸ் போல பாசங்கு செய்து, பணம் பறித்து வந்த கும்பல் முறியடிப்பு ; பெண் ஒருவர் உட்பட மூவர் கைது

சிரம்பான், ஜூலை 7 – போலீஸ் அதிகாரியை போல பாசாங்கு செய்து, சிறையில் இருப்பவர்களை விடுவிப்பதாக கூறி, பண மோசடியில் ஈடுபட்டு வந்ததாக நம்பப்படும் கும்பல் ஒன்றின் நடவடிக்கை முறியடிக்கப்பட்டுள்ளது.

அக்குப்பலைச் சேர்ந்த மூவர், இதற்கு முன், கெடா மற்றும் பஹாங்கை சேர்ந்த இருவரிடம் தங்கள் கைவரிசையை காட்டிய வேளை ; ஆகக் கடைசியாக, நெகிரி செம்பிலான், குவாலா பிலாவிலுள்ள பெண் ஒருவரையும் ஏமாற்றியது கண்டுபிடிக்கப்பட்டுள்ளது.

சிறையில் இருக்கும் கணவரை விடுவிக்க வேண்டுமானால், ஒன்பதாயிரம் ரிங்கிட் பணத்தை செலுத்துமாறு, தன்னை குவாலா பீலா போலீஸ் நிலையத்தின் அதிகாரி என அடையாளப்படுத்திக் கொண்ட ஆடவன் ஒருவன் தொலைப்பேசி வாயிலாக கோரியுள்ளான்.

அதனை நம்பி பணத்தை அவன் வழங்கிய வங்கிக் கணக்கில் செலுத்திய அப்பெண், பின்னர் அவனை தொடர்புக் கொள்ள முயன்று முடியாமல் போகவே, தாம் ஏமாற்றப்பட்டதை உணர்ந்து போலீஸ் புகார் செய்ததாக, நெகிரி செம்பிலான் போலீஸ் தலைவர் டத்தோ அஹ்மட் ஜாபிர் முஹமட் யூசோப் தெரிவித்தார்.

அதனைத் தொடர்ந்து, கோலாலம்பூர் சுற்று வட்டாரப் பகுதியில் மேற்கொள்ளப்பட்ட சோதனை நடவடிக்கைகள் வாயிலாக, 22 வயது பெண் ஒருவரும், 24 மற்றும் 25 வயது ஆடவர்கள் இருவரும் கைதுச் செய்யப்பட்டதையும் அஹ்மட் ஜாபிர் உறுதிப்படுத்தினார்.

தொடக்க கட்ட விசாரணையில், அக்கும்பல், லங்காவியை சேர்ந்த நபர் ஒருவரிடம் 20 ஆயிரம் ரிங்கிட்டையும், பஹாங்கை சேர்ந்த நபர் ஒருவரிடமிருந்து ஐயாயிரம் ரிங்கிட்டையும் ஏமாற்றியுள்ளது தெரிய வந்துள்ளது.

 Tags
Menyamar polis

minta wang jaminan


3 மாநிலங்களில்  45,000 பேர் துயர் துடைப்பு மையங்களில்  தஞ்சம்

கோலாலம்பூர், மார்ச் 11 – ஜோகூர், மலாக்கா, பகாங் ஆகிய 3 மாநிலங்களில் வெள்ளத்தால் பாதிக்கப்பட்ட 45,489 பேர் இன்னும் துயர் துடைப்பு மையங்களில் தங்கியுள்ளனர்.

அதில் ஜோகூரில், அதிகமாக இன்று காலை வரையில் 44, 937 பேர் துயர் துடைப்பு மையங்களில் தஞ்சம் பெற்றிருப்பதாக , அம்மாநில பேரிடர் நிர்வாக செயற்குழு தெரிவித்தது.

அம்மாநிலத்தில் வெள்ளத்தால் மோசமாக பாதிக்கப்பட்ட பகுதியாக விளங்கும் பத்து பஹாட்டில் மட்டும் 39, 737 பேர் வீடுகளில் இருந்து வெளியேற்றப்படுள்ளனர்.

மலாக்காவில், ஜாசின் பகுதியில் 99 குடும்பங்களைச் சேர்ந்த 380 பேர் , அம்மாநிலத்தில் திறக்கப்பட்டிருக்கும் 5 வெள்ள நிவாரண மையங்களில் தஞ்சம் பெற்றுள்ளனர்.

பகாங்கில் , ரொம்பின் பகுதியில் வெள்ளத்தால் இன்னும் 172 பேர் பாதிக்கப்பட்டுள்ளனர்.

 Tags
are still sheltering

Flood victims

in PPS

More than 45000


அரிசிக்கு  உதவித் தொகைகள் தேவையில்லை மைடின்  உரிமையைளர் கூறுகிறார்

கோலாலம்பூர், செப் 12 – அரிசியின் விலையை கட்டுப்படுத்துவதற்கு அரசாங்க உதவித் தொகைகள் தேவையில்லையென பிரபல வர்த்தகரான அமீர் அலி மைடின் தெரிவித்திருக்கிறார். 10கிலோ பை கொண்ட உள்நாட்டு அரிசி 26 ரிங்கிட்டிற்கு விற்கப்படுவது SST மீதான விலை கட்டுப்பாடு செயல்முறை திட்டத்தை மலேசியா ஏற்கனவே கொண்டிருப்பதாக மைடின் சில்லறை வர்ததக நிலையத்தின் நிர்வாக இயக்குனருமான அமீர் கூறினார். எனவே அரசாங்கம் உதவிக்காக மேலும் பெரிய அளவில் பணத்தை செலவிட வேண்டியதில்லையென அவர் வலியுறுத்தினார்.

இப்போதை விவகாரம் உள்நாட்டு அரிசியின் விலை அல்ல. அனைத்து பேராங்காடிகள், சூப்பர் மார்க்கெட்டுகள் மற்றும் மளிகைக் கடைகளில் போதுமான அரிசி விநியோகம் கிடைக்கவில்லை என அமீர் சுட்டிக்காட்டினார்.

அரிசி உற்பத்தியின் ஆற்றலையும் அதற்கான ஆதாயத்தையும பெறும் பொருட்டு உள்நாட்டு உரிசி உற்பத்தியாளர்களின் உத்தியை அதிகாரிப்பதற்காக நடவடிக்கைளுக்கு ஆதரவு வழங்கப்பட வேண்டும் என அவர் கேட்டுக்கொண்டார். அரிசி விலைகளைக் கட்டுப்படுத்துவதற்கு உதவித் தொகைகள் அறிமுகப்படுத்தப்பட வேண்டுமென பூமிபுத்ரா அரிசி விநியோகிப்பாளர்கள் சங்கத்தின் தலைவர இஸ்மாயில் அவாங் ஆலோசனை தெரிவித்திருந்தது குறித்து அமீர் கருத்துரைத்தபோது இதனைத் தெரிவித்தார்.

 Tags
bos Mydin

Tak perlu subsidi beras


இந்திய சமூக விவகாரங்கள்  குறித்து  மலாக்கா  முதலமைச்சருடன்  விக்னேஸ்வரன்  பேச்சு நடத்தினார்

மலாக்கா, மே 23 – மலாக்கா இந்திய சமூக விவகாரங்கள் குறித்து ம.இ.காவின் தேசிய தலைவர் டான்ஸ்ரீ SA விக்னேஸ்வரன் மலாக்கா முதலமைச்சர் டத்தோஸ்ரீ Abdul Rauf Yusoh வுடன் பேச்சு நடத்தினார். மலாக்காவின் மேம்பாடு மற்றும் வளர்ச்சியில் இந்தியர்கள் பின்தங்கிவிடாமல் இருப்பதோடு அவர்களுக்கான வாய்ப்புக்கள் அனைத்து நிலையிலும் வழங்கப்படுவதை உறுதிசெய்யும்படி மலாக்கா முதலமைச்சரை விக்னேஸ்வரன் கேட்டுக்கொண்டார். நேற்று நடைபெற்ற இந்த சந்திப்பில் மலாக்கா ஆட்சிக்கு உறுப்பினரும் மாநில ம.இ.கா தொடர்பு குழுவின் தலைவருமான V. P சண்முகம் மற்றும் மலாக்கா தொகுதி காங்கிரஸ் தலைவர்களும் கலந்துகொண்டனர். மலாக்கா அரசாங்க சார்புடைய நிறுவனங்களில் ம.இ.கா சார்பில் இந்தியர்களுக்கு பிரதிநிதித்துவம் வழங்க வேண்டும் என்ற கோரிக்கையையும் விக்னேஸ்வரன் வலியுறுத்தியதாக மாநில ஆட்சிக்குழு உறுப்பினரான சண்முகம் வணக்கம் மலேசியாவிடம் உறுதிப்படுத்தினார்.

இந்தியர்களுக்கான ஈமச் சடங்கு செய்வதற்கான இடம் அடையாளம் காணப்பட்டுள்ளதால் அவற்றை விரைவில் அறிவிக்கும்படியும் முதலமைச்சரிடம் வலியுறுத்தப்பட்டுளளது. அந்த நிலம் குறித்து மாநில அரசாங்கம் அதிகாரப்பூர்வமாக அறிவித்தபின் அதனை மேம்படுத்துவதற்கு ம.இ.கா தயாராய் இருப்பதாகவும் முதலமைச்சரிடம் தெரிவிக்கப்பட்டது. அதோடு மாநில அரசாங்கத்தின் தலைமைத்துவதற்கு ம.இ.காவின் முழுயான ஆதரவையும் டான் ஸ்ரீ விக்னேஸ்வரன் தெரிவித்ததாகவும் சண்முகம் கூறினார்.

 Tags
Chief Minister

met with the

MIC President

of Malacca

Tan Sri Vineswaran


பினாங்கு கொள்ளை வழக்கில் 2 பெண்கள் உட்பட 10 பேர் கைது.

பினாங்கு மற்றும் கெடா மாநிலங்களில் பல கொள்ளை சம்பவங்களில் ஈடுபட்டிருந்த 2 பெண் உட்பட 10 நபர்களை போலீசார் கைது செய்துள்ளனர்.

போலீஸ் நடத்திய சோதனை நடவடிக்கையில் அக்குற்றவாளிகள் அனைவரும் ஜாலான் மகாலிஸ்டர் (Jalan Macalister) , ஜாலான் பினாங்கு ( Jalan Penang), மற்றும் குருன் கெடா (Gurun, Kedah) போன்ற பல்வேறு இடங்களில் பிடிபட்டுள்ளனர்.

கைது செய்யப்பட்ட எட்டு பேரில் மூவர் வெளிநாட்டை சேர்ந்தவர்கள் என விசாரணையில் தெரிய வந்துள்ளது.

 Tags
10 people

arrested

in Penang robbery case.

including 2 women


செவ்வாய் கிரகத்திற்கு செல்ல அணுசக்தி ராக்கெட்டை வடிவமைக்கிறது நாசா

நியூயார்க், ஜன 26 – செவ்வாய் கிரகத்திற்கு செல்லும் பயண நேரத்தை குறைக்க ஏதுவாக அணுசக்தி ஆற்றல் கொண்ட ராக்கெட் ஒன்றை நாசா வடிவமைத்து வருகிறது.

குறிப்பாக, குறுகிய காலத்தில், மனிதர்களை செவ்வாய் கிரகத்திற்கு ஏற்றிச் செல்ல அந்த ராக்கெட் உதவும் என கூறப்படுகிறது.

தற்சமயம், சுமார் ஏழு மாத பயணத்திற்கு பின்னரே செவ்வாய் கிரகத்தை சென்றடையும் வகையிலே ராக்கெட் பயன்படுத்தப்படுகிறது.

இந்நிலையில், அணுசக்தி ஆற்றல் கொண்ட ராக்கெட்டின் வடிவமைப்பு பணிகள் 2027-ஆம் ஆண்டு நிறைவடைந்தவுடன் அது சோதனைக்கு உட்படுத்தப்பட திட்டமிடப்பட்டுள்ளது.

 Tags
NASA builds

nuclear-powered rockets

to reduce

travel time to Mars


கோல்டன் குளோப் விருதை வென்ற முதல் மலேசியர் Michelle Yeoh

கோல்டன் குளோப் விருதை வென்ற முதல் மலேசியர் எனும் வரலாற்று சாதனையை படைத்தார் Michelle Yeoh.

பேராக், ஈப்போவை சேர்ந்த 60 வயது Michelle Yeoh, Everything Everywhere All At Once எனும், விமர்சன ரீதியாக பாராட்டுகளை குவித்த திரைப்படம் வாயிலாக சிறந்த நடிக்கைக்கான விருதை தட்டிச் சென்றார்.

அண்மையில், National Board Of Review விருதை வென்ற முதல் ஆசிய பெண்ணாக பெயர் பதித்த Michelle Yeoh, Time சஞ்சிகையின், 2022-ஆம் ஆண்டின் பிரபலமாகவும் பெயர் குறிப்பிடப்பட்டார்.

 Tags
Golden Globe award

Malaysia's first

Michelle Yeoh

Winner


ஈக்வடார் மேயர் துறைமுக நகரத்தில் சுட்டுக்கொலை – கால்பந்து வீராங்கனையும் பலி

ஈக்வடார் ஜூலை 25 – ஈக்வடார் நாட்டில் தனது ஆய்வு பயணத்தின்போது மேயர் ஒருவர், மர்மநபரால் பலமுறை துப்பாக்கியால் சுடப்பட்டு உயிரிழந்தார்.

துறைமுக நகர் மாண்டாவில், மேயரான அகஸ்டின் இன்ட்ரியாகோ கழிவுநீர் கால்வாயின் கட்டுமான பணியை ஆய்வு செய்து கொண்டிருந்தார். திடீரென அவரின் அருகே சென்ற மர்மநபர் மேயரை நோக்கி பலமுறை துப்பாக்கியால் சுட்டதில், அவர் ரத்த வெள்ளத்தில் துடிதுடித்து இறந்தார்.

உள்ளூர் கால்பந்து வீராங்கனை சான்கே என்பவர் தனது அணிக்கு ஆதரவு கேட்க மேயரின் அருகே நின்றிருந்த போது அவரையும் சுட்டுக்கொன்றார் அந்த நபர். துரத்தி பிடித்து கைது செய்தபோதும் எப்படியோ தப்பிவிட்டதாக போலீசார் தெரிவித்தனர்.

இந்த கொலை சம்பவம் ஈக்வடாரை அதிர்ச்சிக்கு உள்ளாக்கியுள்ளது. அங்கு மக்களால் தேர்ந்தெடுக்கப்பட்ட அதிகாரிகள் மீது தொடர்ந்து தாக்குதல் நடத்துப்படுவதாக கூறப்படுகிறது.

குறிப்பாக இன்ட்ரியாகோ ஆட்சி செய்த மாண்டா போன்ற துறைமுக நகரங்கள் போதைப்பொருள் கடத்தல் கும்பலின் வன்முறை எழுச்சியால் மோசமாக பாதிக்கப்பட்டுள்ளன

 Tags
Agustín Intriago:

Ecuadorean mayor

in port city

shot dead


சிகமாட்  தேர்தல் முடிவை எதிர்த்து    டான்ஸ்ரீ ராமசாமி கூட்டரசு நீதிமன்றத்தில்  மேல் முறையீடு

புத்ரா ஜெயா, ஏப் 26 – 15ஆவது பொதுத் தேர்தலில் சிகாமாட் நாடாளுமன்ற உறுப்பினராக பி.கே.ஆர் கட்சியைச் சேர்ந்த R. Yuneswaran தேர்வு பெற்றதை எதிர்த்து தேசிய முன்னணி வேட்பாளரும் ம.இ.காவின் தேசிய பொருளாளருமான

டான்ஸ்ரீ M .ராமசாமி கூட்டரசு நீதிமன்றத்தில் மேல் முறையீடு செய்துள்ளார். இதற்கு முன் Yuneswaran மற்றும் தேர்தல் ஆணையத்திற்கு எதிராக செய்திருந்த ராமசாமியின் வழக்கு மனுவை இம்மாத தொடக்கத்தில் மூவார் தேர்தல் நீதிமன்றம் தள்ளுபடி செய்தது. அந்த முடிவை எதிர்த்து ஏப்ரல் 14ஆம் தேதியன்று ராமசாமி மேல் முறையீடு மனுவை தாக்கல் செய்துள்ளார். தேர்தல் சட்டத்தின் கீழ் தேர்தல் வழக்கில் தோல்வி கண்ட தரப்பு நீதிமன்றத்தின் முடிவு வெளியான 14 நாட்களுக்குள் கூட்டரசு நீதிமன்றத்தில் முறையீடு செய்யவேண்டும். இந்த வழக்கிற்கு தேதி குறித்து நீதிமன்றம் நீதிமன்றம் முடிவு செய்யும்.

 Tags
BN Segamat

candidate goes

Court to

PKR MP

to federal

unseat


இந்தியத் திரையுலகின் மூத்த இயக்குனர் கே.விஸ்வநாத் காலமானார்

ஐதராபாத் , பிப் 3 – இந்தியத் திரையுலகின் மூத்த இயக்குனர்களுள் ஒருவரான, கே.விஸ்வநாத் தனது 93-வது வயதில், வயது மூப்பு காரணமாக காலமானார்.

தெலுங்கு திரையுலகில் பல அற்புதமான படங்களை இயக்கியவரான இவர் பெண்ணுரிமை, சாதி ஏற்றத் தாழ்வு, எனப் பல சமுக விஷயங்களை தன் படங்களின் மூலமாகப் பேசி இந்தியாவின் முக்கியமான படைப்பாளிகளில் ஒருவராகத் திகழ்ந்தார்.

இவர் இயக்கத்தில் ‘சங்கராபரணம்’, ‘ஸ்வாதிமுத்யம்’, ‘சாகரசங்கமம்’ உள்ளிட்ட படங்கள் குறிப்பிடத்தக்கவை.

தமிழில் நடிகர் கமல்ஹாசனை வைத்து இவர் இயக்கிய சலங்கை ஒலி, சிப்பிக்குள் முத்து ஆகியவை அவர் புகழ்பாடும் படங்களாகும்.

மேலும், தமிழில் ‘குருதிப்புனல்’, ‘முகவரி’, ‘யாரடி நீ மோகினி’, ‘லிங்கா’, ‘உத்தம வில்லன்’ உள்ளிட்ட பல படங்களில் குணச்சித்திர வேடங்களிலும் நடித்துள்ளார்.

ஏகப்பட்ட விருதுகளை வாங்கிக் குவித்திருக்கும் இவர் 2017-ம் ஆண்டு இந்திய சினிமாவின் உயரிய விருதான ‘தாதாசாகெப் பால்கே’ விருதையும் பெற்றிருந்தார்.

இதனிடையே,இவரது இழப்பு, இந்திய திரையுலகை சோகக் கடலில் ஆழ்த்தியுள்ளது.

 Tags
Indian film director

K. Viswanath

passed away


பிரதமரின்  செல்வாக்கு  68 விழுக்காடாக உள்ளது

கோலாலம்பூர், பிப் 10 – 15 ஆவது பொதுத் தேர்தல் நடந்து முடிந்து இரண்டு மாதத்திற்குப் பின் பிரதமர் டத்தோஸ்ரீ அன்வார் இப்ராஹிம் செல்வாக்கு 68 விழுக்காடாக உள்ளது. நாட்டிலுள்ள அனைத்து இனங்களையும் சேர்ந்த 1,209 வாக்காளர்களிடம் டிசம்பர் 26ஆம்தேதி முதல் ஜனவரி 15ஆம் தேதிவரை மெர்தேக்கா மையம் மேற்கொண்ட ஆய்வில் இது தெரியவந்துள்ளது.

ஒற்றுமை அரசாங்கத்தின் செயல்பாடு குறித்து 54 விழுக்காட்டினர் திருப்தியடைந்துள்ளனர். 25 விழுக்காட்டினர் அரசாங்கத்தின் செயல்பாடு குறித்து தங்களது அதிருப்தியை வெளியிட்டனர். அவர்களில் கால்வாசி பேர் தங்களது கருத்துக்களை கூற மறுத்துவிட்டனர். 48 விழுக்காட்டினர் நாடு சரியான பாதையில் சென்றுகொண்டிருப்பதாக தெரிவித்தனர். எதிர்வரும் ஆண்டில் தேசிய பொருளாதாரம் நம்பிக்கையளிக்கும் வகையில் இருப்பதாக 43 விழுக்காட்டினர் கருத்தை வெளியிட்டுள்ளனர்.

 Tags
68

finds

Merdeka Center survey

PM’s approval

rating


ஆசிரியருக்கு கண் தெரியாமல் போகும் அளவுக்கு ‘லஸ்திக்’ செய்த தந்தை சரணடைந்தார்

இந்தோனேசியா, ஆகஸ்ட்டு 7 – லஸ்திக் செய்து ஆசிரியர் ஒருவர் தனது வலது கண் பார்வையை இழக்க காரணமான தந்தை ஒருவர் இறுதியாக சரணடைந்தார்.

சம்பவத்திற்கு பின் தலைமறைவான அந்த ஆடவர் நான்கு நாட்களாக தேடப்பட்டு வந்த வேளை ; கடந்த சனிக்கிழமை அவர் முன் வந்து சரணடைந்ததை போலீசார் உறுதிப்படுத்தினர்.

அவருடன் அவரது குடும்பத்தாருடன் உடன் இருந்தனர்.

சரணடைந்த போது, அவ்வாடவர் தனது தவறை உணர்ந்து வருந்தி அழுததோடு, தன்னால் நிரந்தரமாக கண் பார்வையை இழந்த ஆசிரியரிடமும் மன்னிப்புக் கேட்டுக் கொண்டார்.

புகைப் பிடித்த தனது பிள்ளையை சம்பந்தப்பட்ட ஆசிரியர் எட்டி உதைத்ததால், உணர்சிவசப்பட்டு தாம் அந்த ஆசிரியரை தாக்கியதாகவும் அந்த தந்தை கூறியுள்ளார்.

எனினும், சம்பவத்தின் பின், போலீசார் தம்மிடம் கடுமையாக நடந்து கொள்ளலாம் என்ற அச்சத்தில் தலைமறைவானதையும் அவர் ஒப்புக் கொண்டார்.

 Tags
Bapa lastik biji mata cikgu

sehingga buta serah diri


ஆழ்கடலில் மர்மமான தங்க முட்டை கண்டெடுப்பு; குழப்பத்தில் விஞ்ஞானிகள்

செப் 8 – கடந்த ஆகஸ்டு 30ஆம் திகதி ஆழ்கடலில் கண்டெடுக்கப்பட்ட மர்மமான தங்க முட்டை விஞ்ஞானிகளைக் குழப்பத்தில் ஆழ்த்தியுள்ளது.

அலாஸ்கா கடற்கரையில் அமெரிக்காவில் உள்ள தேசிய பெருங்கடல் மற்றும் வளிமண்டல நிர்வாகம் மேற்கொண்டு வரும் ஆய்வில், கப்பலில் இருந்த கடல் உயிரியலாளர்களால் இந்த முட்டை கண்டுபிடிக்கப்பட்டது. தங்க நிறத்தில், முட்டை வடிவில் இருக்கும் இப்பொருளை ஆராயும் முயற்சியில் ஆய்வாளர்கள் ஈடுபட்டு வருகின்றனர்.

இது எங்கிருந்து, எப்படி வந்தது என்ற விவரம் ஏதும் இன்னும் தெரியாத நிலையில் அதன் உருவத்தைப் பார்த்தால், ஏதோ ஒன்று அதன் உள்ளிருந்து வெளியேறி இருக்கலாம் அல்லது அதனுள் ஏதோ ஒன்று புக முயற்சித்திருக்கலாம் என அவர்கள் கருத்துரைத்துள்ளனர்.

 Tags
floor baffles

Glittering gold blob

scientists

SEA


உள்நாட்டு  தொழிலாளர்களை  நீக்கினால்  கடும் நடவடிக்கை  மனித வள அமைச்சு எச்சரிக்கை

புத்ரா ஜெயா, பிப் 4 – வெளிநாட்டு தொழிலாளர்களை வேலைக்கு எடுப்பதற்காக உள்நாட்டு தொழிலாளர்களை நீக்கும் நிறுவனங்கள் அல்லது முதலாளிகளுக்கு எதிராக கடுமையான நடவடிக்கை எடுக்கப்படும் என மனித வள அமைச்சர் வி.சிவக்குமார் எச்சரித்துள்ளார். வெளிநாட்டு தொழிலாளர்களை வேலைக்கு எடுக்கும் திட்டத்தை அரசாங்கம் தளர்த்தியதற்கு உள்நாட்டு தொரிலாளர்களை நிறுத்திவிட்டு வெளிநாட்டு தொழிலாளர்களை வேலைக்கு எடுக்க வேண்டும் என்பதல்ல என்பதை முதலாளிகள் உணர வேண்டும் என அவர் நினைவுறுத்தினார்.

5 முக்கிய துறைகளில் ஏற்பட்டுள்ள தொழிலாளர்கள் பற்றாக்குறையை தீர்ப்பதற்காகவே வெளிநாட்டு தொழிலாளர்களை வேலைக்கு எடுப்பதற்கு அரசாங்கம் அனுமதி வழங்கியிருப்பதாக அவர் சுட்டிக்காட்டினார். அதே வேளையில் வெளிநாட்டு தொழிலாளர்களால் உள்நாட்டு தொழிலாளர்கள் தங்களது வாழ்வாதாரத்தை இழக்கும் சூழ்நிலை ஏற்படுவதற்கு அனுமதிக்க முடியாது என சிவக்குமார் தெரிவித்தார். தயாரிப்பு தொழில்துறை, கட்டுமானம், தோட்டம், விவசாயம் மற்றும் உணவங்கள் சேவைத்துறையில் வெளிநாட்டு தொழிலாளர்கள் வேலை செய்வதற்காக உள்நாட்டு தொழிலாளர்கள் நிறுத்தப்படுவதாக இதற்கு முன் அரசு சார்பற்ற இயக்கங்கள் கூறியிருந்தது குறித்து கருத்துரைத்தபோது சிவக்குமார் இதனை தெரிவித்தார்.

 Tags
Employers are reminded

foreign workers to replace

local workers

not to use


மருத்துவமனையில்  காயங்களுடன்  சேர்க்கப்பட்ட  பெண் மரணம்;  கணவர்  தலைமறைவு

காஜாங், ஜூலை 28 – தாக்கப்பட்டதால் உடலில் பல இடங்களில் காயத்திற்கு உள்ளான 38 வயதுடைய பெண் ஒருவர் தனியார் மருத்துவமனையில் மரணம் அடைந்தார். அப்பெண்ணை மருத்துவமனையில் சேர்த்த அவரது 32 வயது கணவர் அதன் பின் காணவில்லையென தெரிவிக்கப்பட்டது. அதிகாலை மணி 12.15 அளவில் அந்த பெண் இறந்ததை மருத்துவமனையின் தாதி ஒருவர் தெரிவித்தாக காஜாங் ஓ.சி.பி.டி துணை கமிஷனர் Mohd Zaid Hassam தெரிவித்தார். தமது மனைவி இறந்தார் என்ற தகவலை அறிந்தவுடன் அவரது கணவர் அங்கிருந்து தலைமறைவாகிவிட்டதாக Mohd Zaid கூறினார். உடலின் உள்ளே இரத்தக் கசிவு ஏற்படும் வகையில் கூர்மையான ஆயுதத்தினால் தாக்கப்பட்டதே அப்பெண்ணின் மரணத்திற்கு காரணம் என சவப் பரிசோதனை அறிக்கையில் கண்டறியப்பட்டதாக Mohd Zaid கூறினார்.

 Tags
after woman dies

Husband flees

injuries

with bruises


முட்டை மற்றும் கோழி விலைகள் உயரக்கூடும்

கோலாலம்பூர், அக் 16 – வழக்கமான A,B மற்றும் C தரத்தைக் கொண்ட முட்டை விலை மேலும் 10 சென் உயர்வு காணவிருக்கும் வேளையில் கோழிகளுக்கான உச்ச வரம்பு விலை அகற்றப்பட்டாதால் அதன் மிதவை விலை கிலோவுக்கு 9 ரிங்கிட்டாக இருக்கும் என எதிர்பார்க்கப்படுகிறது. விநியோகத்தை பொறுத்து சில மாதங்களுக்கு முட்டைகள் மற்றும் கோழி இறைச்சிக்கான விலையை நிலைநிறுத்துவதற்கு பயனீட்டாளர்கள் தொடக்கத்தில் சற்று கூடுதல் விலையில் வாங்க வேண்டியிருக்கும் என கூறப்படுகிறது. A , B மற்றும் C பிரிவுகளுக்கான ஒரு முட்டை 10 Sen உயர்ந்து 45 சென்னிலிருந்து 55 ஆக விலையேற்றம் காணப்படலாம் என மைடின் (Mydin) பேரங்காடிகளை நடத்திவிரும் டத்தோ அமீர் அலி மைடின் தெரிவித்திருக்கிறார்.

 Tags
chicken

egg

may go up

prices


சபாவின்  GRS  தலைமையிலான  அரசாங்கம்  கவிழ்ந்தது

கோத்தா கினபாலு, ஜன 7 – Gabungan Rakyat Sabah (GRS)- தேசிய முன்னணி அரசாங்கம் கவிழ்ந்தது. 27 மாத கால மாநில அரசாங்கத்திலிருந்து 17 சட்டமன்ற உறுப்பினர்களைக் கொண்ட தேசிய முன்னணி விலகிக் கொண்டது. 79 உறுப்பினர்களைக் கொண்ட சட்டமன்றத்தில் குறுகிய பெரும்பான்மைக்கு 40 தொகுதிகள் தேவையாகும். குறுகிய பெரும்பான்மை நிருபிக்கப்படாவிட்டால் சபாவில் திடீர் தேர்தல் நடத்த வேண்டியிருக்கும் . நேற்றிரவு 8 மணியளவில் சபா அம்னோ தலைமையததில் இரண்டு மணி நேர கூட்டத்திற்கு தலைமையேற்ற பின் அதன் முடிவை Datuk Seri Bung mokhtar தெரிவித்தார். முன்னாள் பெர்சத்துவின் 15 உறுப்பினர்கள் உட்பட GRS 29 சட்டமன்ற உறுப்பினர்களின் ஆதரவை மட்டுமே பெற்றிருந்தது.

 Tags
BN

collapses

Govt

GRS

led

sabah

withdrew Support


நெகிரி செம்பிலான் சட்டமன்றம்  ஜூன்  30 ஆம்தேதி கலைக்கப்படலாம்

ரெம்பாவ் , ஜூன் 21 – மாநில சட்டமன்றத்தை கலைப்பது தொடர்பில் ஜூன் 28ஆம் தேதி நெகிரி செம்பிலான் Yang DiPertuan Besar Tuanku Muhriz

Tuanku Munawirரை சந்திக்கவிருப்பதாக அம்மாநில மந்திரிபுசார் டத்தோஸ்ரீ

Aminuddin Harun தெரிவித்துள்ளார்.

மாநில தேர்தலுக்கு வழிவிடும் வகையில் சட்டமன்றத்தை கலைப்பது தொடர்பில் சட்டமன்றத்தை கலைப்பதற்கான அனுமதியை பெறுவதற்கு தாம் Tuanku Muhriz சை சந்திக்கவிருப்பதாக Aminuddin கூறினார்.

இம்மாதம் 30ஆம் தேதி சட்டமன்றத்தை கலைப்பதற்கு அனுமதி வழங்கும்படி ஜூன் 28ஆம் தேதி Tuanku Muhrizசை தாம் கேட்டுக்கொள்ளவிருப்பதாக Aminuddin Harun தெரிவித்துள்ளார்.

 Tags
: Aminuddin menghadap

28 Jun

Bubar Dun

Tuanku Muhriz


8 வயதில் துறவறத்தைப் பூண்ட வைர வியாபாரியின் மகள்

சூரத், ஜன 19 – பல கோடிகளுக்கு அதிபதியாகவிருந்த இந்தியாவின் வைர வியாபாரியின் எட்டே வயது நிரம்பிய மகள் தேவன்ஷி ஷங்வி ( Devanshi Sanghvi ) உலக இன்பங்கள் அனைத்தையும் துறந்து, மிக கடுமையான ஒழுக்கங்களை கடைப்பிடிக்கக் கூடிய துறவறத்தைப் பூண்டிருக்கின்றார்.

வைர நகர் எனப்படும் குஜராத்தின் சூரத்-தில் ( Surat ) யானை, குதிரை , ஒட்டகம் என , ஊர் மெச்சும் மிக கோலாகல ஊர்வலத்தோடு தங்களது மகளை உலக இன்பத்திலிருந்து விடைகொடுக்கும்ம் 4 நாள் வைபத்திற்கு , அச்சிறுமியின் பெற்றோர் ஏற்பாடு செய்திருந்தனர்.

அச்சிறுமி , இந்தியாவில் 40 லட்சத்துக்கும் அதிகமான உறுப்பினர்களைக் கொண்ட சமண சமயத்தில் துறவியாக இணைந்திருக்கின்றார். சிறு வயதிலே இறை நம்பிக்கை மிகுந்தவராக அச்சிறுமி இருந்ததாக கூறப்படும் வேளையில், துறவறத்தைத் தேர்வு செய்யக் கூடிய வயதிலா அச்சிறுமி இருக்கிறாள் என வலைத்தளவாசிகள் பலர் தங்களது வேதனையை வெளிப்படுத்தி வருகின்றனர்.

 Tags
age 8

becomes nun

gives up fortune

Indian diamond heiress


மலேசியாவிற்கு  தப்பிச் செல்ல  முயன்ற   112  ரோஹிங்ய  மக்களுக்கு  மியன்மாரில்  சிறை தண்டனை

யங்கோன், ஜன 10 – மலேசியாவிற்கு தப்பிச் செல்ல முயன்ற 11 சிறார்கள் உட்பட 112 ரோஹிங்ய மக்களுக்கு மியன்மார் அரசாங்கம் இரண்டு முதல் ஐந்து ஆண்டுகள் சிறைத் தண்டனையை விதித்தது. அவர்கள் சட்டப்பூர்வ ஆவணங்கள் எதுவுமின்றி நாட்டிலிருந்து தப்ப முயன்றதாக குற்றஞ்சாட்டப்பட்டனர். மியன்மாரின் தென் பகுதியில் Ayeyarwady வட்டாரத்தில் அவர்கள் அனைவரும் கடந்த மாதம் கைது செய்யப்பட்டு ஜனவரி 6 ஆம்தேதி தண்டனை விதிக்கப்பட்டனர். தண்டனை விதிக்கப்பட்ட சிறார்கள் தொழிற் பயிற்சி பள்ளிக்கு அனுப்பிவைக்கப்பட்டனர்.

 Tags
112 Rohingya

flee

jails

malaysia

myanmar

trying


எலன் மாஸ்க்  தம்மை சந்திப்பதற்கு விருப்பம்  தெரிவித்துள்ளார் அன்வார் தகவல்

கோலாலம்பூர், ஆக 7 – கோடிஸ்வரர் Elon Musk தம்மை தொடர்பு கொண்டு சந்திப்பதற்கும் விருப்பம் தெரிவித்துள்ளார் என பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். தம்மை தொடர்புகொண்ட Elon Musk தமது வாழ்க்கை வரலாறு மற்றும் பயணத்தை தொடர்வதாகவும் தெரிவித்ததாக அன்வார் கூறினார். Tesla, Starlin மற்றும் Spacex நிறுவனங்களை மலேசியாவிற்கு கொண்டுவருதற்கான தமது ஆர்வத்தையும் அவர் வெளிப்படுத்தினர் என Madani சொற்பொழிவு கூட்டத்தில் உரையாற்றியபோது அன்வார் தெரிவித்தார். Tesla அல்லது Starlink இணையச் சேவை மக்களுக்குத்தான் தேவைப்படுகிறது. Seri Perdana வில் இணையச் சேவை வசதி இருப்பதால் தமக்கு அது தேவைப்படாது என்று கூறியதையும் அவர் சுட்டிக்காட்டினார்.

 Tags
Elon Musk wanted to meet me

says Anwar


பகாங், ஜோகூரில்  இவ்வாரம் சனிக்கிழமை வரை மோசமான வானிலை நீடிக்கும்

கோலாலம்பூர், மார்ச் 2 – பகாங், ஜோகூர் இரு மாநிலங்களின் சில பகுதிகளில் இவ்வாரம் சனிக்கிழமை வரையில் தொடர்ந்து அடை மழை பெய்யுமென மலேசிய வானிலை ஆய்வுத் துறை தெரிவித்தது.

பகாங்கில், பெக்கான், ரொம்பினிலும், ஜோகூரில் செகமாட் குளுவாங், மெர்சிங், கூலாய், கோத்தா திங்கி , ஜோகூர் பாரு ஆகிய இடங்களிலும் மோசமான வானிலை எச்சரிக்கை விடுக்கப்பட்டுள்ளது.

இவ்வேளையில், திரெங்கானு, சரவாக் ஆகிய மாநிலங்களிலும் சில இடங்களில் தொடர் மழை பெய்யுமென கணிக்கப்பட்டுள்ளது.

 Tags
and Johor

Bad rain

pahang

warning in


இணைய மோசடி ; 260 கோடி அழைப்புகளை முடக்கியுள்ளது MCMC

கோலாலம்பூர், அக்டோபர் 18 – இவ்வாண்டு செப்டம்பர் வரையில், இணைய மோசடியில் ஈடுபட்டதாக சந்தேகிக்கப்படும் 260 கோடி அழைப்புகளை, MCMC – தொடர்பு பல்லூடக ஆணையம் முடக்கியுள்ளது.

NSRC – தேசிய மோசடி நடவடிக்கை மையத்துடன் மேற்கொள்ளப்பட்டு வரும் ஒருங்கிணைந்த ஒத்துழைப்பின் வாயிலாக, மோசடி கும்பல்கள் பயன்படுத்திய எண்களும் முடக்கப்பட்டதாக, பிரதமர் துறையின் சட்ட விவகாரங்களுக்கான துணையமைச்சர் ராம்கர்பால் சிங் தெரிவித்தார்

2022 அக்டோபர் தொடங்கி இவ்வாண்டு ஆகஸ்ட்டு வரையில், இணைய மோசடி தொடர்பில், ஆயிரத்து 732 புகார்கள் MCMC கவனத்திற்கு கொண்டு வரப்பட்ட வேளை ; மோசடி நடவடிக்கைகளுக்காக பயன்படுத்தப்பட்ட 134 தொலைப்பேசி எண்கள் முடக்கப்பட்டன. அதே சமயம், சந்தேகிக்கும் வகையில் இருந்த 21 எண்கள் இரத்து செய்யப்பட்டதையும், மக்களவை கேள்வி பதில் நேரத்தின் போது ராம்கர்பால் சுட்டிக் காட்டினார்.

அதே சமயம், இவ்வாண்டு ஜனவரி முதல் ஆகஸ்ட்டு வரையில், தனிநபர் தரவுகளை திரட்டி, இணைய மோசடி அல்லது ஏமாற்று வேலைகளுக்கு பயன்படுத்தி வந்த ஆயிரத்து 247 அகப்பக்கங்கள் முடக்கப்பட்டன.

 Tags
MCMC sekat 2.6 bilion

panggilan disyaki

terlibat jenayah dalam talian


‘பெண்ணின் அலறல் சத்தம்’ – நேரில் சென்ற போலீசாருக்கு காத்திருந்த அதிர்ச்சி

இங்கிலாந்து ஜூலை 14 – இங்கிலாந்தின் கேன்வே தீவு (Canvey Island) பகுதியில், ஒரு பெண்ணின் அலறல் சத்தம் கேட்டதையடுத்து, அண்டை வீட்டுக்காரர் காவல்துறைக்கு தகவல் தெரிவிக்கவே, அவர்கள் அங்கு சென்றபோது அது ஒரு கிளி என்பதை அறிந்து திகைத்தனர்.

கன்வே தீவில் உள்ள ஸ்டீவ் வுட்ஸ் (Steve Woods) என்பவரின் வீட்டிற்கு எசெக்ஸ் காவல்துறை மூன்று வாகனங்களை அனுப்பி வைத்தது. காவல்துறை அந்த இடத்தை அடைந்தபோது, கத்திய பெண் உண்மையில் சத்தமில்லாத கிளி என்பதைக் கண்டறிந்தனர்.

ஸ்டீவ் வுட்ஸ் 21 ஆண்டுகளாக தனது வீட்டில் பல வகையான பறவைகளை வளர்த்து வருகிறார். தனது பறவைகள் பொதுவாக காலை நேரத்தில் குரல் கொடுப்பதாக அவர் கூறினார்.

சம்பவத்தன்று ஃப்ரெடி என்று அழைக்கப்படும் கிளி தான், ஹார்மோன் மாற்றங்களால் வித்தியாசமாக கத்திக் கொண்டிருந்ததாக கூறப்படுகிறது.

 Tags
3 police cars rushed to find 'screaming woman'

only to discover it was a parrot


புதிதாக கட்டப்பட்ட SUKE நெடுஞ்சாலை ;  2 வாரங்களுக்கு  இலவச

கோலாலம்பூர் ; ஜூன் 15 – புதிதாக திறக்கப்பட்ட SUKE நெடுஞ்சாலை, 2 வாரத்திற்கு எவ்வித கட்டணமின்றி அச்சாலையை பொது மக்கள் பயன்படுத்தலாம் என தெரிவிக்கப்பட்டுள்ளது.

தொடர்ந்து SUKE எனப்படும் சுங்கை பெசி-உலு கெலாங் உயர்தரப்பட்ட நெடுஞ்சாலையை நாளை மறுநாள் தொடங்கி ஜூன் 29-ஆம் தேதி வரை இலவசமாக பயன்படுத்திக் கொள்ளலாம் என பொது பணி அமைச்சர் , Dato Sri Alexander Nanta Linggi தெரிவித்துள்ளார்.

இதன்வழி தொழிலாளர்கள் தனது பணியிடங்களுக்கு விரைவாக செல்ல மற்றும் வாகன நெரிசல்களையும் குறைக்க இது வழி வகுக்கும் என அவர் செய்தியாளர் சந்திப்பில் இதனை தெரிவித்துள்ளார்.

இந்த இரண்டாம் கட்ட சுக் நெடுஞ்சாலை, பெட்டாலிங்கில் இருந்து உலு கெலாங்கிற்கு பயணிக்க

இச்சாலையை மாற்று பாதையாக பயன்படுத்திக் கொள்ளலாம்.

ஜூன் 30 ஆம் தேதி தொடங்கி ஆலம் டமாய் டோல் சாவடியை பயன்படுத்தும் பயணிகள் ரிங்கிட் மலேசியா 2.30 சென் கட்டணத்தை செலுத்த வேண்டும்.

 Tags
2 weeks free

SUKE highway


இந்திய விளையாட்டாளர் வேலவனை வீழ்த்தி ஆசிய ஸ்குவாஸ்  வெற்றியாளராக மலேசியா வெற்றி

ஹங்காங், ஜூன் 11- ஹங்காங்கில் நடைபெற்ற ஆசிய ஸ்வாஸ் போட்டியில் இந்திய விளையாட்டாளர் வேலவனை வீழ்த்தி மலேசியாவின் இங் இயன் யோ சாம்பியன் வெற்றியாளர் பட்டத்தை தற்காத்துக் கொண்டுள்ளார்.

அவர் 31 நிமிட போராட்டத்திற்குப் பின் 11 -4. 11-5, 11-6 என்ற புள்ளிக் கணக்கில் வேலவனை தோற்கடித்தார்.

இதனிடையே மகளிர் பிரிவுக்கான இறுதியாட்டத்தில் வெற்றியாளர் பட்டத்தை வாகைசூடும் மலேசியாவின் முன்னணி ஸ்குவாஸ் வீரங்களை சிவசங்கரியின் முயற்சி தோல்வியில் முடிந்தது.

இறுதியாட்டத்தில் ஹங்காங்கின் சான் சின் யுக்கிடம் 6-11, 11-9, 14-12, 2-11,1-11 என்ற புள்ளிக்கணக்கில் சிவசங்கரி தோல்வி கண்டார்.

 Tags
Asian Squash

by defeating Indian player

Velavan Malaysia

wins as the winner


மாணவர்களின் புத்தகப் பையை ஆராயும் வீடியோ, ‘விளம்பர’ உள்ளடக்கத்தை கொண்டது ;  ஒப்புக் கொண்ட  சமூக ஊடக பிரபலமுமான ஆசிரியர் மன்னிப்புக் கோரினார்

மாணவர்களின் புத்தப் பைகளை ஆராயும் வீடியோ வைரலானதை

அடுத்து, ஆசிரியரும், படைப்பாளியுமான பெண் ஒருவர் தமது அந்த அத்துமீறிய செயலுக்காக மன்னிப்புக் கோரியுள்ளார்.

டிக் டிக்கில், பத்து லட்சத்துக்கும் அதிகமானோர் பின் தொடரும் சமூக ஊடக பிரபலமான Shi Qi, அண்மையில் பதிவேற்றம் செய்த காணொளி ஒன்று வைரலானதை தொடர்ந்து சர்ச்சையில் சிக்கினார்.

அச்சம்பவத்திற்கு பிறகு, சம்பந்தப்பட்ட வீடியோ மட்டுமின்றி, இதுவரை மாணவர்கள் உடன் இருக்க அவர் பதிவுச் செய்த அனைத்து வீடியோக்களையும் அவர் தமது சமூக ஊடகத்திலிருந்து நீக்கியுள்ளார்.

சர்ச்சையான அந்த வீடியோ விளம்பர நோக்கத்தை கொண்டது என்பதையும் ஒப்புக் கொண்ட அவர், அதற்காக அதிகாரப்பூர்வமாக மன்னிப்பும் கேட்டுக் கொண்டுள்ளார்.

குறிப்பாக, தமது அந்த வீடியோவால் பாதிக்கப்பட்ட மாணவர்கள் மற்றும் பெற்றோர்களிடம் தாம் மன்னிப்புக் கேட்டுக் கொள்வதாக அவர் குறிப்பிட்டுள்ளார்.

அந்த மன்னிப்பை சிலர் ஏற்றுக் கொண்டு அவருக்கு ஆதரவு தெரிவித்துள்ள வேளை ; மேலும் சிலர் உள்ளடக்க உருவாக்கத்திற்கும், கற்பித்தலுக்கும் இடையில் ஒரு கோடு இருக்க வேண்டுமென பதிவிட்டுள்ளனர்.

முன்னதாக, அந்த வீடியோ தொடர்பில் முழுமையான அறிக்கை கிடைத்தவுடன் உரிய நடவடிக்கை எடுக்கப்படுமென, கல்வி அமைச்சர் பட்லினா சிடேக் கூறியிருந்தது குறிப்பிடத்தக்கது.

 Tags
admits

apologises

bags

Content

going

malaysian

sponsored

students

teacher-influencer

video


தீவிபத்தின்போது  தீயணைப்பு வீரர் உட்பட நால்வர்  சுவாசிக்க  முடியாமல்  சிரமத்தை எதிர்நோக்கினர்

கோலாலம்பூர், ஜூலை 14 – கோம்பாக் , Taman Samudera Teras சில் வீடு ஒன்றில் நேற்று நள்ளிரவில்ஏற்பட்ட தீவிபத்தில் தீயணைப்பு வீரர் உட்பட நான்கு தனிப்பட்ட நபர்கள் சுவாசிப்பதில் சிரமத்தை எதிர்நோக்கினர். அதோடு மயக்கம் அடைந்த சிறுமியுடன் பாதிக்கப்பட்ட தீயணைப்பு வீரரும் சிகிச்சைக்காக உடனடியாக செலயாங் மருத்துவமனைக்கு அனுப்பிவைக்கப்பட்டனர். அவர்களின் நிலை சீராக இருப்பதாக கூறப்பட்டது. நள்ளிரவு மணி 11.55 அளவில் அந்த தீ விபத்து குறித்து தகவல் கிடைக்கப்பெற்றவுடன் உடனடியாக ஐந்து தீயணைப்பு வண்டிகளைச் சேர்ந்த 20 தீயணைப்பு வீரர்கள் சம்பவம் நிகழ்ந்த இடத்திற்கு அனுப்பிவைக்கப்பட்டதாக சிலாங்கூர் தீயணைப்பு மற்றும் மீட்புத்துறயின் இயக்குனர் Wan Muhamad Razali Wan Ismail தெரிவித்தார். தீக்குள்ளான வீடு 50 விழுக்காடு சேதம் அடைந்ததாக அவர் கூறினார்.

 Tags
4 individu

dalam kebakaran

kanak kanaf pengsan

sesak nafas


ஐரோப்பா லீக் இறுதியாட்டத்தின் நடுவர் டைலர் ; இரசிகர்களால் விமான நிலையத்தில்  தாக்கப்பட்டாரா?

அந்தோணி டைலர் தாக்கப்பட்ட சம்பவத்தை “ஏற்புடையது அல்ல, அருவருப்பானது” என, நடுவர் அமைப்பான PGMOL சாடியது.

புடாபெஸ்ட் (Budapest) விமான நிலையத்தில், டைலரிடம் சினமடைந்த இரசிகர்கள், கூச்சலிட்டு அடாவடியாக நடந்து கொள்ளும் காணொளி வைரலாகியுள்ளதை அடுத்து, நடுவர் அமைப்பு அவ்வாறு கருத்துரைத்தது.

ஹங்கேரியில் உள்நாட்டு நேரப்படி நேற்றிரவு, ரோமாவிற்கும், செவில்லாவிற்கும் இடையில் நடைபெற்ற ஐரோப்பிய லீக் இறுதியாட்டத்தில் நடுவராக பங்கேற்ற பின்னர், குடும்பத்தாருடன் வீடு திரும்ப டைலர் புடாபெஸ்ட் விமான நிலையம் சென்ற போது அச்சம்பவம் நிகழ்ந்ததாக கூறப்படுகிறது.

ஐரோப்பா லீக்கின் இறுதியாட்டத்தில் இத்தாலி அணியான ரோமா, பொனால்டி வாயிலாக செவிலியாவிடம் தோற்றது.

அதனால், இங்கிலீஷ் பிரீமியர் லீக் அதிகாரியான டைலர், ஆட்டம் முடிந்ததும் நடைபெற்ற செய்தியாளர் சந்திப்பின் போது, ரோமா அணியின் நிர்வாகி ஜோஸ் மொரின்ஹோவால் விமர்சிக்கப்பட்டார்.

அதன் பின்னர், கார் நிறுத்துமிடத்தில் ஜோஸ் மொரின்ஹோ டைலரை பார்த்து ‘அவமானம்’ எனும் கூறும் காணொளியும் வைரலாகியுள்ளது.

அதற்காக, மொரின்ஹோ மீது நடவடிக்கை எடுப்பதற்கு முன், டைலரின் அறிக்கைக்காக காத்திருப்பதாக UEFA கூறியுள்ளது.

 Tags
final was attacked

Taylor

the Europa League

the referee who officiated


“இனி டிக்டாக்கில் எழுத்து வடிவத்தில் பதிவிடலாம்” – டிக்டாக் நிறுவனம் அறிவிப்பு

ஜூலை 25 – சமூக ஊடகங்களுக்கு இடையிலான போட்டி சூடுபிடித்துள்ள நிலையில், எழுத்து (Text Format) மட்டுமே கொண்ட இடுகைக்கான சேவையை வழங்குவதாக சீனாவுக்கு சொந்தமான டிக்டாக் செயலி அறிவித்துள்ளது.

டிக்டாக் பயனர்களுக்கு தற்போது மூன்று விதமான சேவைகள் உள்ளன. புகைப்படங்கள், வீடியோக்களுடன் சேர்த்து வாட்ஸ்அப் செயலி போன்று எழுத்து வடிவத்திலும் பதிவிடுவதற்கும் வசதி செய்யப்பட்டுள்ளது.

“இந்த புதிய அம்சம் பயனர்களுக்கு தங்களை கருத்துகளை வெளிப்படுத்த மற்றொரு வழியை வழங்குகிறது” என்று டிக்டாக் கூறுகிறது.

இந்த மாத தொடக்கத்தில், Spotify மற்றும் Apple Music போன்ற தளங்களுக்கு போட்டியாக புதிய இசை ஸ்ட்ரீமிங் சேவையை டிக்டாக் அறிமுகப்படுத்தி இருந்தது குறிப்பிடத்தக்கது.

 Tags
as social media battle escalates

TikTok adds text-only posts


பிரிட்டன் மன்னர் முடிசூட்டு விழாவில் இந்திய வம்சாவளியச் சேர்ந்த இந்து பிரதமர் பிரார்த்தனை உரை

உலகின் சக்தி வாய்ந்த காலணித்துவ வல்லரசு நாடாக விளங்கிய பிரிட்டனின் புதிய மன்னராக சார்ல்ஸ் நேற்று முடிசூட்டப்பட்ட விழாவில் 1947-ஆம் ஆண்டுவரை தனது கட்டுப்பாட்டில் இருந்த இந்தியாவின் வம்சாவளியைச் சேர்ந்த அதே சமயத்தில் ஓர் இந்துவான பிரதமர் ரிஷி சுனாக் பைபல் உரை வழங்கியது வரலாறு எப்படியெல்லாம் திரும்பக்கூடியது என புலப்படுத்தியுள்ளது. இதுவரை எந்த பிரிட்டன் பிரதமருக்கும் வழங்கப்படாத அந்த பிரார்தனை உரை வாய்ப்பு ரிஷி சுனாக்கிற்கு வழங்கப்பட்டிருந்தது. தனது அடிமை நாட்டின் பூர்வீகத்தைக் கொண்ட ஒருவர் பிரிட்டன் நாட்டின் மன்னருக்கு பிரார்த்தனை உரை வழங்குவது மனிதகுலம் அடிமை தனத்திருந்து விடுபட்டிருப்பதை பறைசாற்றும் வகையில் அமைந்துள்ளதாக வர்ணிக்கப்படுகிறது. ரிஷி சுனாக் இந்திய கோடிஸ்வரரான நாரயணமூர்த்தியின் மகள் அக்‌ஷ்தா-வை கரம் பிடித்திருப்பதன் வழி இந்திய நாட்டு மருமகனாகவும் பார்க்கப்படுகிறார். அக்‌ஷ்தா தற்போது பிரிட்டனின் முதல் பெண்மனியாகவும் திகழ்கிறார்.

 Tags
Indian-origin Hindu

of the British monarch

prime minister's prayer

speech at the coronation


கையில் 40 இளங்கலை பட்டங்கள் ; இன்னும் முடிவின்றி படிக்கும் இளைஞர்

கோலாலம்பூர், பிப் 20 – ஒரு முறை Degree இளங்கலை பட்டப்படிப்பை முடிக்கவே சிலர் பெரிதும் கஷ்டப்படுவர்.

இதில், 40 Degree பட்டப்படிப்புகளை முடித்து, இது எப்படி சாத்தியம் என பலரையும் ஆச்சரியப்பட வைத்திருக்கின்றார் இந்தோனேசியாவைச் சேர்ந்ச்த Welin Kusuma என்பவர்.

41 வயதாகும், Welin தற்போது Surabaya பல்கலைக்கழகத்தில் நூலக விஞ்ஞான துறையில் தனது 41-வது இளங்கலை பட்டப் படிப்பை மேற்கொண்டு வருகிறார்.

இந்த இளைஞர் ஏற்கனவே, 12 இளங்கலை பட்டப் படிப்புகளையும், 3 முதுகலை பட்டங்களையும், சட்டம், பொருளாதாரம் , கலை ஆகிய துறைகளில் 25 நிபுணத்துவ இளங்கலை பட்டங்களையும் வைத்திருக்கின்றார்.

பத்து விரல்களிலும் ‘டைப்’ அடிக்கக் கூடிய திறமையும் உள்ள இவர் ஒரே நேரத்தில் 5 இளங்கலை படிப்புகளை ஒருசேர மேற்கொண்டிருந்தார் என்பது ஆச்சரியமே !


எதிர்வரும் வாரங்களில் சிலாங்கூர் சட்டமன்றம் கலைக்கப்படாது அமிருடின் ஷாரி தகவல்

ஷா அலாம், ஜூன் 13 – எதிர்வரும் வாரங்களில் மாநில சட்டமன்றம் கலைக்கப்படாது என சிலாங்கூர் மந்திரிபெசார் டத்தோஸ்ரீ Amiruddin Shari தெரிவித்திருக்கிறார் . தாம் மந்திரிபுசார் பதவியேற்று ஜூன் 19ஆம் தேதி ஐந்து ஆண்டு நிறைவை எட்டவிருந்த போதிலும் அன்றைய தினம் சட்டமன்றத்தை தாம் கலைக்கும் அறிகுறி எதுவும் இல்லையென அவர் கூறினார். ஜூன் 19 ஆம் தேதியில் தாம் சட்டமன்றத்தை கலைக்கும் திட்டத்தை கொண்டிருக்கவில்லையென அவர் தெரிவித்தார். சிலாங்கூர் அரசு ஊழியர்கள் மற்றும் பிரதமர் டத்தோஸ்ரீ அன்வார் இப்ராஹிமை சந்தக்கும் நிகழ்வில் Amiruddin Shari இதனை தெரிவித்தார். மாநில தேர்தலை நடத்துவதற்காக ஜூன் 28 ஆம் தேதி தனது சட்டமன்றத்தை கலைப்பதற்கு பினாங்கு அரசாங்கம் திட்டமிட்டுள்ளது. பினாங்கு சட்டமன்றம் முன்கூட்டியே கலைக்கப்படாவிட்டால் ஆகஸ்ட்டு 2 ஆம் தேதி பினாங்கு சட்டமன்றம் இயல்பாகவே  கலைந்துவிடும்.

 Tags
#selangor #AmiruddinShari


அலுவலகத்தில்  புகுந்து  கொள்ளை அறுவர் கைது

கோலாலம்பூர், ஏப் 17 – கோலாலம்பூரில் wangsa Melawati யில் Wisma Manuris சில்

அலுவலகத்தில் புகுந்து 50,000 ரிங்கிட் மதிப்புள்ள வெளிநாட்டு நாணயம், இரண்டு கை தெலைபேசிகளை கொள்ளையிட்ட அறுவர் கைது செய்யப்பட்டனர். வெளிநாடுகளைச் சேர்ந்த அந்த அறுவரும் இம்மாதம் 1 ஆம்தேதி அந்த அலுவலகத்தை உடைத்து கொள்ளையிட்டதாக Wangsa Maju OCPD Superintendent

Ashari Abu Samah தெரிவித்தார். Metro Prima வில் Mizuma குடியிருப்பு வீடுகளில் மேற்கொள்ளப்பட்ட சோதனை நடவடிக்கையில் அவர்கள் கைது செய்யப்பட்டனர். கோலாலம்பூர் மற்றும் ஷா அலாமிலும் அவர்கள் இரண்டு கொள்ளைச் சம்பவங்களில் சம்பந்தப்பட்டுள்ளதாகவும் Ashari கூறினார்.

 Tags
berak in

detains over

kL office

Six foreignes


வட்டி முதலைகள் தொடர்பில் ஆண்டுதோறும் 1,000 புகார்களை போலீசார் பெறுகின்றனர்

கோலாலம்பூர், செப் 21 – சட்டவிரோத வட்டி முதலைகள் தொடர்பில் ஆண்டுதோறும் சராசரி 1,000 புகார்களை போலீசார் பெற்று வருகின்றனர். மலேசிய மக்களில் பெரும்பாலோர் லைசென்ஸ் இல்லாத வட்டி முதலைகளிடம் இன்னமும் பெரிய அளவில் தங்களது நிதி நெருக்கடியை தீர்ப்பதற்கு சட்டவிரோதமாக வட்டிக்குப் பணத்தைப் பெற்று வருவதாக போலீசார் தெரிவித்தனர். 48.5 மில்லியன் ரிங்கிட் மதிப்புடைய 5,796 வட்டி முதலைகள் சம்பந்தப்பட்ட புகார்கள் குறித்து போலீசார் விசாரணையை மேற்கொண்டு வருவதாக புக்கிட் அமான் போலீஸ் அதிகாரி ஒருவர் தெரிவித்தார். வட்டி முதலைகள் தங்களது சட்டவிரோத நடவடிக்கைகளுக்கு நவீன மயமான கைதொலைபேசிகளைப் பயன்படுத்தி வருவதையும் போலீசார் கண்டறிந்துள்ளனர்.

 Tags
1000 aduan

5796 kes disiasat

dengan nilai RM48.5 juta

Kes Ah Long

setiap tahun


பொது பல்கலைக்கழக மாணவர்களுக்கான, விமான டிக்கெட் மானியம்; இன்று தொடாங்கி வழங்கப்படுகிறது

பெட்டாலிங் ஜெயா, அக்டோபர் 6 – பொது பல்கலைக்கழக மாணவர்களுக்கான, உள்நாட்டு விமான டிக்கெட்டுகளுக்கான மானியம், இன்று ஆறாம் தேதியிலிருந்து வழங்கப்படும்.

உயர்கல்வி அமைச்சின் கீழுள்ள போலிடெக்னிக் மற்றும் சமூகக் கல்லூரிகள் உட்பட கல்வி அமைச்சின் கீழுள்ள, மெட்ரிகுலேசன் மற்றும் ஆசிரியர் பயிற்சி கல்லூரி மாணவர்களுக்கும் அந்த மானியம் விரிவுப்படுத்தப்பட்டுள்ளது.

https://subsidiudara.mpt.gov.my எனும் அகப்பக்கம் வாயிலாக,

அந்த மானியத்தை பெற தகுதி பெற்றுள்ளார்களா என்பதை மாணவர்கள் சரிபார்த்துக் கொள்ளலாம் என, போக்குவரத்து அமைச்சு ஓர் அறிக்கை வாயிலாக தெரிவித்துள்ளது.

சரிபார்த்த பின்னர், போக்குவரத்து அமைச்சால் அங்கீகரிக்கப்பட்ட MASwings, Firefly, AirAsia, Batik Air மற்றும் MYAirline போன்ற விமான நிறுவனங்களிடனிருந்து டிக்கெட்டுகளை வாங்க மாணவர்கள் மானியத்திற்காக விண்ணப்பிக்கலாம்.

அந்த விண்ணப்பத்தை பலிசீலித்த பின்னர், சம்பந்தப்பட்ட விமான நிறுவனம், டிக்கெட்டை வாங்க மாணவருக்கு முன்னூறு ரிங்கிட்டுக்கான டிஜிட்டல் அல்லது இலக்கவியல் பற்றுச்சீட்டை வழங்கும்.

டிக்கெட்டின் விலை, முன்னூறு ரிங்கிட்டுக்கு குறைவாக இருந்தால், மீதத் தொகையை எதிர்காலத்தில் விமான டிக்கெட்டை வாங்க பயன்படுத்திக் கொள்ளலாம் என அந்த அறிக்கையில் குறிப்பிடப்பட்டுள்ளது.

அடுத்தாண்டு, டிசம்பர் 31-ஆம் தேதிக்குள் மாணவர்கள், அந்த மானியத்தை முழுமையாக பயன்படுத்திவிட வேண்டும்.

விமான டிக்கெட்டுக்கான மானியம் கிடைக்காத மாணவர்கள் மேல் முறையீடு செய்யலாம்.


டோல் சாவடியில் கார் கவிழ்ந்து விபத்துக்குள்ளானதில் இருவர் பலி

ஜொகூர், இஸ்காண்டார் புத்ரியிலுள்ள, லீமா கெடாய் சாலைக் கட்டண சாவடியில், கார் ஒன்று கட்டுப்பாட்டை இழந்து கவிழ்ந்து விபத்துக்குள்ளானதில், இரு ஆடவர்கள் உயிரிழந்தனர். இதர இருவர் பலத்த காயங்களுக்கு இலக்காகினர். அவ்விபத்து குறித்து, அதிகாலை மணி 4.36 வாக்கில் அவசர அழைப்பு கிடைத்ததாக, இஸ்காண்டார் புத்ரி தீயணைப்பு மீட்புப் படையின் நடவடிக்கை பிரிவு கமண்டோ ரோனி ரோபட் தெரிவித்தார். விபத்துக்குள்ளான Toyota Vios ரக காரில் யாரும் சிக்கிக் கொள்ளவில்லை. காரின் கதவை திறந்து அதிலிருந்தவர்களை தீயணைப்பு வீரர்கள் மீட்டனர். இன்னும் அடையாளம் காணப்படாத காரோட்டியும், பின் இருக்கையில் அமர்ந்திருந்த 25 வயது இ.தீபன் எனும் ஆடவரும் சம்பவ இடத்திலேயே உயிரிழந்தது உறுதிப்படுத்தப்பட்டுள்ளது. காயத்திற்கு இலக்கான 26 வயது ஆர். சத்தியசீலன், ஆர். கோகிலன் ஆகியோர் மருத்துவ அதிகாரிகளிடம் ஒப்படைக்கப்பட்டனர்.

 Tags
car

crash

plaza

toll

Two dead

Two injured


கட்சி தாவிய   நால்வரை  பினாங்கு  சட்டமன்றம்  நீக்கியது

ஜோர்ஜ் டவுன், மார்ச் 6 – கட்சி தாவிய பெர்சத்துவை சேர்ந்த நான்கு சட்டமன்ற உறுப்பினர்கள் தங்களது சட்டமன்ற உறுப்பினர் பதவியை காலிசெய்யும் தீர்மானத்தை பினாங்கு சட்டமன்றம் இன்று நிறைவேற்றியது. மாநில துணை முதலமைச்சர் Ahmad Zakiyuddin Abdul Rahman அந்த தீர்மானத்தை சட்டமன்றத்தில் முன்மொழிந்ததைத் தொடர்ந்து அந்தீர்மானம் விவாவதத்திற்குப் பின் நிறைவேற்றப்பட்டது. Seberang Jaya சட்டமன்ற உறுப்பினர் Dr Afif Bahardin, Sungai Acheh சட்டமன்ற உறுப்பினர் Zulkifli Ibrahim, Bertam சட்டன்ற உறுப்பினர் Khaliq Mehtab Ishaq , Teluk Bahang சட்டமன்ற உறுப்பினர் Zolkifly Lazim ஆகியோர் கடந்த 14ஆவது பொதுத் தேர்தலில் பக்காத்தான் ஹராப்பான் கூட்டணி மூலம் போட்டியிட்டு சட்டமன்ற உறுப்பினர்களாக வெற்றி பெற்றனர். பெர்சத்து கட்சிக்கு தாவியதைத் தொடர்ந்து அந்த நால்வரும் தங்களது தொகுதியை இழந்தனர்.

 Tags
4 Bersatu

for party hopping

Penang State assembly

removes


சொக்சோவின்   மறுவாழ்வு மையத்தின் கட்டுமானப் பணிகள்  திட்டமிட்ட காலத்தில்  முழுமையடையும்  –  சிவக்குமார் நம்பிக்கை

ஈப்போ , பிப் 20 – மனித வள அமைச்சின் கீழ் இயங்கும் சொக்சோ சமூக நல பாதுகாப்பு நிறுவனத்தின் ஏற்பாட்டில் நிர்மாணிக்கப்பட்டுவரும் ஈப்போ ஜெலாபாங் நியூரோ-ரோபோடிக் மறுவாழ்வு மையத்தின் கட்டுமானப் பணிகள் தற்போது இரண்டாவது கட்டத்தை அடைந்துள்ளது. இந்த மறுவாழ்வு மையத்தின் கட்டுமானப் பணிகள் திட்டமிட்ட காலத்திற்குள் முழுமையடையும் என மனித வள அமைச்சர் V . Sivakumar நம்பிக்கை தெரிவித்தார். தென்கிழக்காசியாவில் மிகப்பெரிய மறுவாழ்வு மையமாக திகழும் இந்த மறுவாழ்வு மையத்தின் கட்டுமானப் பணிகளை சிவக்குமார் பார்வையிட்ட பின் செய்தியாளர்களிடம் பேசினார்.

 Tags
Perkeso

Projek Pusat Rehabilitasi

terbesar Asia Tenggara


ஏய்ம்ஸ்ட் பல்கலைக்கழகத்தின் 14வது பட்டமளிப்பு விழா ; வேந்தராக டான் ஶ்ரீ விக்கினேஸ்வரன் நியமனம்

ஏய்ம்ஸ்ட் பல்கலைக்கழகத்தின் 14வது பட்டமளிப்பு விழா இன்று கெடா செமிலிங்கில் உள்ள அதன் பிரதான மண்டபத்தில் மிகச் சிறப்பாக நடைப்பெற்றது.

இன்றைய பட்டமளிப்பில் பல்வேறு துறைகளைச் சேர்ந்த 692 மாணவர்கள் பட்டம் பெற்றனர்.

பட்டமளிப்பு என்பது மாணவர்கள் பருவத்தின் மிக முக்கியமான அங்கம் என்பதால், அந்த மகிழ்ச்சியை பகிர்ந்துக்கொள்ள மாணவர்களின் பெற்றோர்கள், குடும்ப உறவினர்கள் என பலரும் இன்றைய நிகழ்வில் கலந்துக் கொண்டனர்.

தங்களின் வாழ்க்கையில் 3லிருந்து 5 ஆண்டுகள் வரை வாழ்க்கையின் அடுத்த கட்டத்தை சிறப்பாக அமைத்துக் கொள்ள படிப்பில் கவனம் செலுத்திய மாணவர்களை கெளரவிக்கும் தினமாக இந்த பட்டமளிப்பு விழா அமைந்திருந்தது.

இவ்வாண்டு பட்டமளிப்பு விழாவின் சிறப்பு அம்சமாக, ம.இ.காவின் தேசியத் தலைவர் டான் ஶ்ரீ விக்கினேஸ்வரன் ஏய்ம்ஸ்ட் பல்கலைக்கழகத்தின் வேந்தராக நியமிக்கப்பட்டார்.

தனதுரையில், ஏம்ஸ்ட் பல்கலைக்கழகத்திற்கு தொடர்ந்து 25மில்லியன் ரிங்கிட் வருடாந்திர மானியம் வழங்க இணக்கம் தெரிவித்துள்ள பிரதமர் டத்தோ ஶ்ரீ அன்வார் இப்ராஹிம்-மிற்கு டான் ஶ்ரீ விக்னேஸ்வரன் நன்றி தெரிவித்துக்கொண்டார்.

அத்தொகை ஏம்ஸ்ட்-டின் அடிப்படை மற்றும் போதனா வசதிகள் மேம்பாட்டுக்கு பயன்படுத்தப்படும் எனவும் அவர் கூறினார்.

அனைத்துலக அளவில் பல்வேறு விருதுகளையும் அங்கீகாரங்களையும் பெற்று வரும்

ஏம்ஸ்ட் தொடர்ந்து தனது கல்வி தரத்தை மேம்படுத்தி வரும் 2030–ஆம் ஆண்டுக்கள் உலக பல்கலைக்கழக தர வரிசையில் 500 இடங்களுக்குள்ளும், ஆசியாவில் முதல் 100 இடங்களுக்கும் வர வேண்டும் என இலக்கு நிர்ணயித்துள்ளதாகவும் விக்னேஸ்வரன் தமது வேந்தர் நியமன ஏற்புரைரையில் தெரிவித்தார்.

பட்டம் பெறும் மாணவர்களுக்கு வாழ்த்துத் தெரிவித்ததோடு அவர்கள் தங்களின் கல்விக்காக அயராத அர்ப்பணிப்பு செய்துவரும் பெற்றோர்களை என்றென்றும் மறக்காமல் தங்களின் எதிர்கால வளர்ச்சியில் பெற்றோர்களையும் ஓர் அங்கமாக்கிக் கொள்ள வேண்டும் என டான் ஶ்ரீ விக்னேஸ்வரன் வலியுறுத்தினார்.

பேராசிரியர் டாக்டர் சேதுராமன் அவர்களுக்கு பல்கலைக்கழகத்தின் emeritus professor அங்கீகாரம் வழங்கி கெளரவிக்கப்பட்டது.

அதோடு பல்வேறு துறைகளைச் சேர்ந்த முனைவர், முதுகலை மற்றும் இளங்கலை பட்டப்படிப்பு, தங்கப் பதக்கம் பெற்ற அனைத்து நிலை மாணவர்களுக்கும் பட்டம் வழங்கி சிறப்பிக்கப்பட்டது.

இன்றைய நிகழ்வில், ம.இ.காவின் தேசியத் துணைத் தலைவர் டத்தோ ஶ்ரீ சரவணன், துணை வேந்தர் பேராசிரியர் டத்தோ டாக்டர் ஜோன் அந்தோனி சேவியர், MIEDயின் வாரிய உறுப்பினர்கள், ஏய்ம்ஸ்ட் பல்கலைக்கழகத்தின் வாரிய இயக்குனர்கள், பேராசிரியர்கள், பிரமுகர்கள், பெற்றோர்கள் என பலரும் கலந்து சிறப்பித்தனர்.

இந்நாட்டில் இந்தியர்கள் கல்வி வழி மேம்பாடு காண வேண்டும் எனும் இலக்கோடு தொடங்கப்பட்ட ஏம்ஸ்ட் பல்கலைக்கழகம் ஒவ்வோராண்டும் ஆயிரக்கணக்கான மாணவர்கள் மற்றும் பெறோர்களின் கனவை நிறைவேற்றுவதில் வெற்றிக் கண்டுவருகிறது என்பதை இன்றைய 14-வது பட்டமளிப்பு விழா பறைசாற்றியுள்ளதாக வந்திருந்த பிரமுகர்கள பலர் கருத்து தெரிவித்துள்ளனர்.

 Tags
14th Convocation

Aims University's

Appointment of

as Chancellor

Don Sri Vikineswaran


4  மாநிலங்களில்    வெள்ள நிலைமை    சீரடைந்துள்ளது

கோலாலம்பூர், பிப் 8 – Pahang, Johor, Kedah, trengganu ஆகிய நான்கு மாநிலங்களிலும் வெள்ள நிலைமை சீரடைந்துள்ளது. அந்த மாநிலங்களில் அமைக்கப்பட்டிருக்கும் தற்காலிக நிவாரண மையங்களில் தங்கியிருப்பவர்களின் எண்ணிக்கை தற்போது 3,662 ஆக குறைந்துள்ளது. குவந்தானில் 19 துயர் துடைப்பு மையங்களும் பெக்கானில் நான்கு துயர் துடைப்பு மையங்களும் இன்னமும் செயல்பட்டு வருகின்றன. ஜோகூரில் இரண்டு நிவாரண மையங்கள் மட்டுமே செயல்பட்டு வருகின்றன. அவற்றில் சிகமாட்டில் 26 பேரும் , மெர்சிங்கில் எழுவரும் தங்கியுள்ளதாக ஜோகூர் வெள்ள பேரிடர் நிர்வாக மையத்தின் பேச்சாளர் ஒருவர் தெரிவித்தார்.

 Tags
4 states

decreased

flood victims in

the number of


எதிர்பார்த்ததை காட்டிலும் அதி வேகமாக உயரும் கடல் நீர் மட்டம் ; மூழ்கும் அபாயத்தில் பசிபிக் தீவுகள்

பசிபிக் தீவுகளை சுற்றியுள்ள கடல் நீர் மட்டம், ஆண்டுக்கு நான்கு மில்லிமீட்டர் என்ற விகிதத்தில், சராசரி அளவை விட சற்று அதிகமாக உயர்ந்து வருவதாக, WMO – உலக வானிலை ஆய்வு மையம், கடுமையான எச்சரிக்கையை வெளியிட்டுள்ளது.

பருவநிலை மாற்றம் மீதான, 2022-ஆம் ஆண்டு தென்மேற்கு பசிபிக் அறிக்கையின் வாயிலாக அந்த எச்சரிக்கை விடுக்கப்பட்டுள்ளது.

அதனால், தாழ்வான பகுதியில் அமைந்திருக்கும், துவாலு (Tuvalu), சாலமன் தீவுக் கூட்டங்கள் அச்சுறுத்தலை எதிர்நோக்கியுள்ளன.

அது காலப்போக்கில், பேரழிவை கொண்டு வரும் வெள்ளத்தை ஏற்படுத்தக்கூடும் எனவும், அதனால் விளை நிலங்களும், குடியிருப்பு பகுதிகளும் அழியக்கூடிய சாத்தியம் இருப்பதாகவும் கூறப்படுகிறது.

அதே சமயம், ஆறு மாதங்களுக்கு மேலாக, ஆஸ்திரேலியாவின் வடகிழக்கு பகுதியிலும், பப்புவா நியூ கினியாவின் தெற்கேயுள்ள கடல் பகுதியிலும், அதீத வெப்ப அலைகள் நீடிப்பதையும் அந்த அறிக்கை சுட்டிக்காட்டியுள்ளது.

அந்த வெப்ப அலை, கடல்வாழ் உயிரினங்கள் மற்றும் உள்ளூர் மக்களின் வாழ்வாதாரத்தில், குறிப்பிடத்தக்க தாக்கத்தை ஏற்படுத்தியுள்ளது.

கடந்தாண்டு, அப்பகுதியில் வெள்ளம், புயல் உட்பட 35 இயற்கை பேரிடர்கள் பதிவான வேளை ; அதனால் 700-க்கும் அதிகமானோர் உயிரிழந்ததோடு, சுமார் 80 லட்சம் பேர் பாதிக்கப்பட்டனர் என்பது குறிப்பிடத்தக்கது.

 Tags
face risk

of drowning as sea levels

Pacific islands

rising faster than expected


தனது சிறை விவகாரத்தை ஐநா வரை கொண்டு சென்றிருக்கும் நஜிப்

கோலாலம்பூர், ஜன 5 – தனது சிறை விவகாரத்தை ஐநா வரை கொண்டு சென்றிருக்கின்றார் முன்னாள் பிரதமர் Dato seri Najib Tun Razak. நஜிப்பை, சிறையிலிருந்து விடுவிக்கக் கோரி அல்லது மறு விசாரணை நடத்தக் கோரி, அவரது வழக்கறிஞர் , ஐநா மனித உரிமை மன்ற பணிக்குழுவிடம் மனுவை சமர்ப்பித்திருக்கின்றார்.

நஜிப்பிற்கு, நியாயமான விசாரணைக் கிடைப்பதில் மலேசிய நீதித் துறை தவறிவிட்டதாகக் கூறி, அந்த மனுவைத் தாங்கள் சமர்பித்திருப்பதாக, அவரது தலைமை வழக்கறிஞர் Tan Sri Shafee Abdullah தெரிவித்தார்.

கூட்டரசு நீதிமன்றம், நஜிப், தற்காத்து வாதிடுவதற்கு நியாயமான வாய்ப்புகளை வழங்கத் தவறியதோடு, அவரது வழக்கறிஞர்கள் வழக்கிற்கு தயாராகுவதற்கு போதிய நேரத்தையும் ஒதுக்கவில்லை என Shafee குறிப்பிட்டார்.

 Tags
file

lawyers

najib

petition

release

retrial

un


திருவண்ணாமலையில் கடும் மழை அண்ணாமலையார்  கோயிலின் கோபுரத்திலிருந்து பிரம்மதேவன் சிலை கீழே விழுந்து உடைந்ததால் பரபரப்பு

சென்னை, செப் 27 – தமிழகத்தில் சென்னை உட்பட பல்வேறு பகுதிகளில் கடந்த மூன்று நாட்களாக கடுமையான மழை பெய்துவருகிறது. திருவண்ணாமலையிலும் கடுமையாக மழை பெய்ததைத் தொடர்ந்து அங்குள்ள அண்ணாமலையார் கோயிலின் வடக்கு கோபுரத்தில் அம்மனியம்மாள் கோபுரத்திலுள்ள பிரம்மதேவன் சிலையின் மார்பு பகுதி உடைந்து கீழே விழுந்தது. இந்த சம்பவத்தினால் பக்தர்கள் பெரும் அதிர்ச்சி அடைந்தனர். இதனால் அண்ணாமலையார் கோயில் கோபுரங்களின் உறுதித் தன்மை குறித்து தமிழகத்தின் இந்து அறநிலையத்துறை அதிகாரிகள் ஆய்வு செய்ய வேண்டும் என பக்தர்கள் கோரிக்கை விடுத்தனர்.


சீனப் பெருஞ்சுவரில் குழி தோண்டிய இருவர் கைது

பெய்ஜிங், செப் 5 – சீனப் பெருஞ்சுவரில் மண் தோண்டும் டிரேக்டரைக் கொண்டு குழி தோண்டிய இருவர் கைது செய்யப்பட்டுள்ளனர்.

குழி தோண்டிய தடயங்கள் இருப்பதைக் கண்ட ஷாங்க்சி மாகாண போலீசார், அவ்விருவரையும் கைது செய்தனர்.

பயண நேரத்தை குறைப்பதற்காக சுவரில் குறுக்கு வழியை ஏற்படுத்தியதாக அந்த இருவரும் வாக்குமூலம் அளித்துள்ளனர். அவ்விருவரும் அந்த சரித்திர சுவற்றில் மாற்ற முடியாத சேதத்தை ஏற்படுத்திவிட்டதாக உள்ளூர் ஊடகங்கள் செய்தி வெளியிட்டுள்ளன.

கைதான அவ்விருவரும் மேல் விசாரணைக்காக தடுத்து வைக்கப்பட்டுள்ளனர்.

1000 கிலோ மீட்டர் தூரம் கொண்ட சீன பெருஞ்சுவரின் கட்டுமானம் மூன்றாம் நூற்றாண்டில் ஆரம்பிக்கப்பட்டது என்பது குறிப்பிடத்தக்கது.

 Tags
China landmark

Great Wall

Shame

smashing hole

Two held


ஹஙகாங்  டிரக் கிண்ண  சைக்கிளோட்டம் 3ஆவது தங்கப்  பதக்கதை  அஸிசுல் ஹஸ்னி வென்றார்

கோலாலம்பூர், மே 28 – ஹங்காங் அனைத்துலக Track கிண்ண சைக்கிளோட்டப் போட்டியில் தேசிய சைக்கிளோட்ட வீரரான டத்தோ Mohd Azizulhasni Awang கடந்த 24 மணிநேரத்தில் மூன்றாவது தங்கப் பதக்கத்தை வென்று மலேசியாவுக்கு பெருமை தேடித்தந்துள்ளார். அவர் நேற்றிரவு ஆண்களுக்கான Keirin பிரிவில் வெற்றி பெற்றார். இப்போட்டி தொடங்கியது முதல் இறுதிவரை அவர் முன்னணியில் இருந்து வந்தார். இப்பிரிவில் மலேசியாவின் மற்றொரு சைக்கிளோட்ட வீரர் Mohd Akmal Nazmi வெண்கலப் பதக்கத்தை பெற்றார். 2017ஆம் ஆண்டு keirin உலகச் சாம்பியன் பட்டத்தையும் ,2020 இல் Tokyo ஒலிம்பிக் போட்டியில் Keirin பிரிவில் வெள்ளிப் பதக்கத்தையும் வென்றவருமான Mohd Azisuhasni Awang ஹங்காங் அனைத்துலக சைக்கிளோட்ட போட்டியில் இதற்கு முன் Sprint மற்றும் keirin பிரிவிவுகளில் இரண்டு தங்கப் பதக்கங்களையும் வென்றார்.

 Tags
Azizulhasni

gold medal

in 24 hours

in Hongkong

takes third

Track Cup


பள்ளியில் சூதாட்டம்; 8 வயது மாணவி RM1550  பணம் ஈட்டியுள்ளார் – அதிர்ந்த தாய்

கோலாலம்பூர், செப்டம்பர் 5 – பொதுவாகவே ஆரம்பப் பள்ளியில் அழிப்பான் விளையாட்டு, லா தா லி லா தோம் , பேப்பர் விளையாட்டு போன்ற விளையாட்டுகளை நண்பர்களுடன் விளையாடி இருப்போம்.

ஆனால், அந்த விளையாட்டுகள் எல்லாம் பள்ளியில் நண்பர்களுடன் சூதாட்டமாக விளையாடி அதன் மூலம் 8 வயது மாணவி ஒருவர் 1550 ரிங்கிட் பணம் ஈட்டியுள்ளார் என்றால் நம்புவீர்களா?

இப்படி ஒரு அதிர்ச்சி தகவலைத்தான் கண்டறிந்து அதிர்ந்து போயுள்ளார் தாய் ஒருவர்.

பள்ளி உபகரணப் பொருட்களை விற்கும் கடைக்குச் சென்ற போது, அங்கு வைக்கப்பட்டிருந்த 899 ரிங்கிட் விலை உயர்ந்த புத்தகப் பையை காட்டி அதனை வாங்க ஆர்வம் காட்டியிருக்கின்றார் அந்த மாணவி. அதோடு, அதற்கு தேவையான பணம் தம்மிடம் இருப்பதாக கூறியதோடு, தன் பையிலிருந்த 1550 ரிங்கிட் தொகையையும் எடுத்து அம்மாணவி நீட்டிய போது, அந்த தாய் வாயடைத்து போனதாக முகநூலில் பதிவிட்டுள்ளார்.

அனைத்துலக பள்ளியில் பயிலும் அம்மாணவிக்கு, அவரது தாய் வாரம்தோறும் 50 ரிங்கிட்டை கைச்செலவுக்கு தருவது வழக்கமாகும்.

இந்நிலையில், அவ்வளவு பெரிய தொகையை தனது கணவர் மகளுக்கு வழங்கி இருக்கலாம் என விசாரித்த போது, அவர் இல்லை என கூறி விடவே அப்பெண் அதிர்ச்சிக்குள்ளானார்.

இந்நிலையில், சூதாட்டம் வழியாக தனது மகள் அந்த பணத்தை ஈட்டியது தெரிய வந்த போது, அந்த தாய் மேலும் அதிர்ந்து போனார்.

இவ்வேளையில், அந்த பதிவுக்கு இணையவாசிகள் கலவையாக கருத்துகளை பதிவிட்டு வருகின்றனர்.

சிலர் அந்த சிறுமியின் திறமையை பாராட்டிய வேளை ; மேலும் சிலர் அதனை கடுமையாக கருதுவதோடு, அதுபோன்ற நடவடிக்கைகளில் இருந்து அந்த சிறுமியை விலக்கி வைக்குமாறும் அறிவுறுத்தியுள்ளனர்.

 Tags
daughter’s RM1.5k winnings

from gambling in school

Mother discovers


திரித்து கூறப்படும் கதைகளை முடிவுக்கு கொண்டு வரவே சுயசரிதையை எழுதினேன் ; கூறுகிறார் ஹெரி

பல ஆண்டுகளாக திரித்து கூறப்பட்டு வரும் ‘கட்டுக் கதைகளை’ முறியடிக்கவே தாம் தமது சுயசரிதை நூலை வெளியிட முடிவுச் செய்ததாக, இளவரசர் ஹெரி கூறியுள்ளார்.

பல்வேறு சர்ச்சைகளை ஏற்படுத்தியுள்ள அந்த சுயசரிதை தொடர்பில், முதல் முறையாக, பிரிட்டன் தொலைக்காட்சிக்கு வழங்கிய நேர்காணலில் ஹெரி பேசினார்.

தம்மையும், தமது மனைவி மேகனையும் உட்படுத்தி வெளியிடப்படும் தவறான செய்திகளுக்கு, அரச குடும்பம் ‘உடந்தையாக’ இருப்பதாக ஹெரி குற்றச்சாட்டினார்.

“எனது கதையை, பல ஆண்டுகளாக, பலரும் வேண்டுமென்றே திரித்து கூறி வருகின்றனர். அதனால், எனது கதையை நானே சொல்வதற்கு இது ஒரு நல்ல தருணமாக உணர்ந்ததாக” 38 வயது ஹெரி தெரிவித்தார்.

எனினும், ஹெரியின் அந்த செயல், அரச குடும்பத்தில் அவரது எதிர்காலத்தை கேள்விக்குறியாக்கியுள்ளதாகவே கூறப்படுகிறது.

Spare எனப்படும் அந்நூல், நாளை தான் அதிகாரப்பூர்வமாக வெளியிட திட்டமிடப்பட்டிருந்தாலும், ஸ்பெயினில் தவறுதலாக அது முன்கூட்டியே விற்பனைக்கு வைக்கப்பட்டதால், அதன் உள்ளடக்கம் பரவலாக கசிந்தது.

உயிருக்கு பயந்து மனைவி மற்றும் மகனுடன் ஹெரி சொந்த நாட்டை விட்டு வெளியேறியது உட்பட, சகோதரர் இளவரசர் விஸ்லியம்ஸ் தம்மை தாக்கியது, தாலிபான்களை கொன்றது, போதைப் பொருளை பயன்படுத்தியது என பல்வேறு சர்ச்சைகளை அந்நூல் ஏற்படுத்தியுள்ளது.

 Tags
'spin and distortion'

combat

memoirs

prince harry

says

written


எருமை மீது மோட்டார் சைக்கிள்  மோதியது  தீயணைப்பு வீரர்  மரணம்

கோத்தா கினபாலு, மே 13 – வேலை முடிந்து வீட்டிற்கு சென்ற தீயணைப்பு வீரர் ஒருவர் ஓட்டிச் சென்ற சென்ற மோட்டார் சைக்கிள் எருமையின் மீது மோதியதில் அவர் மரணம் அடைந்தார். கோத்தா கினபாலு, Kuala Penyu, Kampung Purun னில் நிகழ்ந்த அந்த விபத்தில் காயம் அடைந்த Mohd Haziq Abdul Jalil என்ற அந்த தீயணைப்பு வீரர் Kuala Penyu மருத்துவமனைக்கு கொண்டுச் செல்லப்பட்டு சிகிச்சை பெற்றபோது இறந்தார். அந்த தீயணைப்பு வீரர் Kimanis தீயணைப்பு மற்றும் மீட்புப் பிரிவில் பணியாற்றி வந்தார் என சபா தீயணைப்பு மீட்புத்துறை வெளியிட்ட அறிக்கை ஒன்றில் தெரிவிக்கப்பட்டது.

 Tags
after motorcycle crashes

Fireman killed

in KK

into buffaloo


அடுக்கக  வளாகத்தில்  தீ  15 மோட்டார்  சைக்கிள்கள்  அழிந்தன

பட்டர்வெர்த் , பிப் 2 – பட்டர்வெர்த் Jalan Seberang Jaya விலுள்ள Flat Tuna அடுக்கக வளாகத்தில் ஏற்பட்ட தீ விபத்தில் அங்கு நிறுத்திவைக்கப்பட்ட 15 மோட்டார் சைக்கிள்கள் அழிந்தன. இந்த தீவிபத்தில் பூஜை பொருட்களை வைக்கும் ஸ்டோர் அறையும் அழிந்தன. அதிகாலை மணி 5.11 அளவில் தீ விபத்து ஏற்பட்டதைத் தொடர்ந்து பிறை தீயணைப்பு மற்றும் மீட்பு நிலையத்தைச் சேர்ந்த 9 தீயணைப்பு வீரர்கள் சம்பவம் நிகழ்ந்த இடத்திற்கு சென்றனர். இத்தீவிபத்திற்காக காரணத்தை கண்டறிவதற்காக விசாரணை நடத்தப்பட்டு வருவதாக பொது நடவடிக்கை பிரிவின் பேச்சாளர் ஒருவர் தெரிவித்தார்.

 Tags
15 motorcycles

in fire

store destroyed


அடை மழை ; இமாச்சல பிரதேசத்தில் பலி எண்ணிக்கை 71-ஆக உயர்வு

புது டெல்லி, ஆகஸ்ட்டு 17 – இந்தியாவின் வட மாநிலமான இமாச்சல பிரதேசத்தில், கடந்த மூன்று நாட்களாக நீடிக்கும் அடை மழையால் உயிரிழந்தவர்களின் எண்ணிக்கை 71-ஆக உயர்வு கண்டுள்ளது.

மீட்புப் பணிகள் தொடர்வதால், அந்த எண்ணிக்கை தொடர்ந்து அதிகரிக்கலாம் என அஞ்சப்படுகிறது.

கடந்த மாதம் பெய்த அடை மழைக் காட்டிலும், இம்முறை சேதமும், இழப்பும் பன்மடங்காக உயர்வு கண்டுள்ளதாக கூறப்படுகிறது.

இதுவரை அடை மழையாலும், வெள்ளத்தாலும் பாதிக்கப்பட்டிருக்கும் ஈராயிரத்து 500 பேர் பாதுகாப்பான இடங்களுக்கு மாற்றப்பட்டுள்ளனர்.

மாணவர்களின் பாதுகாப்பை கருத்தில் கொண்டு, இன்று உயர்கல்விக்கூடங்களை மூட மாநில அரசாங்கம் உத்தரவு பிறப்பித்துள்ள வேளை; மோசமான வானிலையால் ஏற்பட்டிருக்கும் இயற்கை சீற்றங்களை தொடர்ந்து, இமாச்சல பிரதேசத்தில் கடந்த சில நாட்களாகவே பள்ளிக்கூடங்கள் மூடப்பட்டிருப்பது குறிப்பிடத்தக்கது.

 Tags
: Kematian di Himachal Pradesh

Hujan lebat

meningkat kepada 71


கடையில்  பெண் ஊழியர் மீது  உணவு பொட்டலத்தை வீசிய  உணவு  விநியோகிப்பாளர் கைது

ஜோர்ஜ் டவுன், ஏப் 9 – பினாங்கில் உணவகம் ஒன்றின் பெண் பணியாளர் மீது ஆடவர் ஒருவர் உணவுப் பொட்டலத்தை தூக்கி எறிந்து அவரை திட்டும் காணொளி சமூக வலைத்தளங்களில் வைரலாகியது. Fumi Honey House உணவகத்தில் மோட்டார் சைக்கிளில் உணவு விநியோகிக்கும் நிறுவனத்தை சேர்ந்த இருவர் உள்ளே நுழைகின்றனர்.

பின்னர் 30 நிமிடத்திற்குப் பின்னரும் ஆர்டர் செய்யப்பட்ட உணவுப் பொருட்களை எடுத்துச் செல்ல வேண்டிய நபர் வரவில்லை. இதனை தொடர்ந்து உணவுப் பொருட்களை எடுத்துச் செல்வதற்கு மற்றொரு ஊழியரை அனுப்பிவைக்கும்படிஅந்த உணவக பணியாளர்கள் கேட்டுக்கொண்டனர்.

இந்த வேளையில் 45 நிமிடம் கழித்து அங்கு வந்த நபர் தாம் எடுத்துச் செல்லவேண்டிய உணவுப் பொருள் மற்றொருவரிடம் வழங்கப்பட்டதால் ஆத்திரமடைந்து அந்த உணவகத்தின் பெண் பணியாளர் மீது உணவு மற்றும் பானம் கொண்ட பொட்டலத்தை வீசியெறிவதை 1 நிமிடம் 20 வினாடிகளைக் கொண்ட காணொளியில் பார்க்க முடிகிறது. இந்த சம்பவம் தொடர்பில் விசாரணைக்காக உணவு விநியோக நிறுவனத்தின் ஊழியர் ஒருவர் கைது செய்யப்பட்டதை போலீசார் உறுதிப்படுத்தினர்.

 Tags
female store

Foodpanda

in viral

rider

seen assaulting

staff

video arrested


அரசியல்  கட்சியின்  பேரணியில்   குண்டு வெடிப்பு  44 பேர் மரணம்

இஸ்லாமபாத், ஜூலை 31 – பாகிஸ்தனில் இஸ்லாமிய கட்சியின் பேரணியின்போது குண்டு வெடித்ததில் குறைந்தது 44 பேர் மரணம் அடைந்தனர். வட மேற்கு Bajaur மாவட்டத்தில் Jamiat Ulema-e islam Fazi கட்சி நடத்திய கூட்டத்தின்போது ஏற்பட்ட குண்டு வெடிப்பு சம்பவத்தில் 100க்கும் மேற்பட்டோர் காயம் அடைந்தனர். அந்த வெடிப்புக்கு சாத்தியமான தற்கொலை தாக்குதலே காரணம் என்பதற்கான ஆதாரத்தை கண்டறிந்துள்ளதாக BBC சியிடம் பாகிஸ்தான் போலீசார் தெரிவித்துள்ளனர். காயம் அடைந்த அனைவரும் மருத்துவமனையில் சேர்க்கப்பட்டுள்ளனர். அவர்ளில் 15 பேர் கவலைக்கிடமாக இருப்பதால் மரண எண்ணிக்கை மேலும் அதிகரிக்கும் சாத்தியம் இருப்பதாக அதிகாரிகள் தெரிவித்துள்ளனர்.

 Tags
after explosion at Islamist political rally

At least 44 killed in Pakistan


பாலைவனத்தில் ‘கண்ணுக்கு தெரியாத’ மாளிகை ; ஏழு கோடியே 40 லட்சம் ரிங்கிட்டுக்கு விற்கப்பட்டது

அமெரிக்கா, கலிபோர்னியாவிலுள்ள, Joshua Tree எனும் பாலைவனத்தின் நடுவே அமைந்திருக்கும் ‘கண்ணுக்கு தெரியாத’ மாளிகை ஒன்று, ஒரு கோடியே 80 லட்சம் அமெரிக்க டாலர் அல்லது ஏழு கோடியே 40 லட்சம் ரிங்கிட்டுக்கு விற்கப்பட்டது.

511 மீட்டர் சதுர மீட்டர் பரப்பளவில் அமைந்திருக்கும் அந்த மாளிகையின் வெளிப்புறத்தில், சுற்றுசூழலை பிரதிபலிக்கும் வகையில் முழுமையாக கண்ணாடிகள் பொருத்தப்பட்டுள்ளன.

2001-ஆம் ஆண்டு வெளியீடு கண்ட A Space Odyssey அறிவியல் திரைப்படத்திற்காக அந்த மாளிகை பிரத்தியேகமாக வடிவமைக்கப்பட்டு, கட்டப்பட்டது.

Netflix நிகழ்ச்சியின், ‘உலகின் மிக அற்புதமான தங்கும் விடுதி’ பட்டியலிலும் அந்த மாளிகை இடம் பெற்றுள்ளது

 Tags
'Invisible' mansion

desert

Sold for 7.4 million ringgit


கலவரம் நடத்த திட்டமிடப்பட்டுள்ளதாக கூறப்படும் பதிவு ; போலீஸ் விசாரிக்கிறது

குவாலா திரங்கானு, ஆகஸ்ட்டு 7 – மக்களிடையே அச்சத்தை ஏற்படுத்தும் வகையில், முகநூலில் பதிவேற்றம் செய்யப்பட்ட பதிவு ஒன்று தொடர்பில் போலீஸ் புகார் ஒன்றை பெற்றுள்ளது.

நேற்று சுகாய் (Chukai) போலீஸ் நிலையத்தில் அது தொடர்பில் புகார் செய்யப்பட்டதை, திரங்கானு போலீஸ் படையின் சட்டமன்ற தேர்தல் செயலக தலைவர் அசிஸ்டன் கமிஸ்னர் நோர் ஹலிம் நோர்டின் உறுதிப்படுத்தினார்.

முகநூலை வலம் வந்த போது, மே 13 கலவரத்தை போன்று ஒரு சூழலை தூண்டும் பதிவை கண்ட அந்நபர் உடனடியாக போலீஸ் புகார் செய்ததாக கூறப்படுகிறது.

குற்றவியல் சட்டம் மன்றும் தொடர்பு பல்லூடக சட்டத்தின் கீழ் அச்சம்பவம் விசாரிக்கப்படுகிறது.

இவ்வேளையில், திரங்கானுவில் நேற்று வரையில் தேர்தல் பரப்புரை நடவடிக்கைகளுக்காக 55 விண்ணப்பங்கள் அங்கீகரிக்கப்பட்டன. அதில் 36 பெரிக்காத்தான் நேஷனலும், 18 தேசிய முன்னணியும், ஒன்று பாக்காதான் ஹரப்பானும் செய்திருந்தன.

நாட்டின் பாதுகாப்பையும், பொது அமைதியையும் தொடர்ந்து பேணும் கடப்பாட்டை அரச மலேசிய போலீஸ் படை கொண்டிருப்பதை, நோர் ஹலிம் சுட்டிக் காட்டினார்.

 Tags
hantaran dakwa wujud perancangan adakan rusuhan

Polis siasat


ஆசிய சுற்றுலா -உபசரிப்பு துறையின் விருதளிப்பு ; 23 நாடுகள் பங்கேற்பு

கோலாலம்பூர், மார்ச் 19 – சுற்றுலா – உபசரிப்பு தொழில்துறையில் ஈடுபட்டுள்ள ஆசிய நாடுகளைச் சேர்ந்த நிறுவனங்களைச் சிறப்பிக்கும் விருதளிப்பு விழா, அண்மையில் தலைநகரில் தங்கும் விடுதியொன்றில் நடைபெற்றது.

பல்வேறு பிரிவுகளை உட்படுத்திய விருதுகளுக்கு 23 நாடுகளைச் சேர்ந்த 200 க்கும் அதிகமான நிறுவனங்கள் முன்மொழியப்பட்டன.

சுற்றுலா உபசரிப்பு துறையின் மிக உயரிய விருதாக கருதப்படும் இந்த விழாவில் , மலேசியா உட்பட தன்சானியா, பல்கேரியா, கம்போடியா, இந்தியா, பிலிப்பீன்ஸ் ஆகிய நாடுகளைச் சேர்ந்த வெற்றியாளர்கள் நேரடியாக கலந்து கொண்டனர்.

இந்த விருது விழாவினை, Asia Hospitality Human Resource – எனப்படும் ஆசிய விருந்தோம்பல்- மனத வள சங்கத்தின் ஒத்துழைப்புடன், ஆசியாவில் சுற்றுலா- உபசரிப்பு துறையை பிரபலப்படுத்தும் TIN Media நிறுவனம் ஏற்று நடத்தியது.

இந்நிகழ்ச்சியில் , தொழில்முனைவோர் , கூட்டுறவு மேம்பாட்டு துணையமைச்சர் செனட்டர் சரஸ்வதி கந்தசாமி, சுற்றுலா துறையின் முன்னாள் துணையமைச்சர் Dato Muhammad Bakthiar Wan Chik, பினாங்கு ஆட்சிகுழு உறுப்பினர் Yeoh Soon Hin ஆகியோரும் கலந்து கொண்டனர்.

 Tags
& Beyond.

& Hospitality

Across Asia

Awards 2023

Hosts Highly Successful

Inaugural Asian Tourism

Industry Excellence

Recognizing

TIN Media